Prompt:
Summarize the following text in Hindi.

Text:
तभी तो यह गीत पूरे सौ बरस का हो गया और अब भी यह लोगों की ज़बान पर बसा हुआ है. एक स्कूली बच्चे से लेकर एक फ़ौजी तक सभी को अपने देश की विशेषता बताने के लिए आज भी 21 अप्रैल 1904 को पहली बार गाया गया यह गीत याद आता है. तभी तो महात्मा गाँधी से लेकर प्रधानमंत्री मनमोहन सिंह तक सभी 'सारे जहाँ से अच्छा...' गाते रहे हैं और जब अंतरिक्ष में जाने वाले पहले भारतीय राकेश शर्मा से तत्कालीन प्रधानमंत्री इंदिरा गाँधी ने पूछा था कि अंतरिक्ष से भारत कैसा दिखाई देता है तो उनका जवाब था, 'सारे जहाँ से अच्छा...' और हाल ही में मुज़फ़्फ़राबाद से श्रीनगर के बीच बस चली तो पूरे रास्ते भर पोस्टर लगे हुए थे, 'मज़हब नहीं सिखाता आपस में बैर रखना...' और साथ में थी अल्लामा इक़बाल की तस्वीरें. दिल में बसा गीत हालाँकि इन बरसों में इस बात को लेकर बहुत बहस चली कि 'सारे जहाँ से अच्छा...' लिखने वाले अल्लामा इक़बाल ने तो देश के बँटवारे की वकालत की थी और वह मुस्लिम लीग के समर्थक थे लेकिन इन विवादों ने इस गीत की लोकप्रियता पर कोई आँच नहीं आने दी. साहित्यकार और समीक्षक गोपीचंद नारंग कहते हैं कि यह गीत लोगों के दिलों में बसता है. ऐसा क्या है इस गीत में जिसकी वजह से यह जन गीत बन गया? इस सवाल के जवाब में उर्दू के सुपरिचित साहित्यकार शमशुल रहमान फ़ारूक़ी कहते हैं, "इसके दो बड़े कारण हैं, एक तो इस गीत में वतन की मोहब्बत का जो जज़्बा हर पंक्ति में भर दिया गया है उस पर किसी को शक नहीं हो सकता. दूसरा इसमें पूरे देश की ख़ासियत को अच्छी तरह पिरोया गया है." नारंग कहते हैं कि इसके बाद एक बड़ा कारण यह भी बना कि इक़बाल के गीत आसानी से गाए जा सकने वाले थे चाहे वे कठिन हों या आसान. फिर ये गीत तो आसान ही था. विवाद एक ओर 'सारे जहाँ से अच्छा...' की लोकप्रियता को लेकर कोई विवाद नहीं है तो दूसरी ओर ये बड़े विवाद का विषय रहा है कि डॉक्टर अल्लामा इक़बाल ने देश के विभाजन की वकालत की थी. शमशुल रहमान इसे सही नहीं मानते. वह कहते हैं, "इसमें शक है कि वह दो देशों के पक्षधर थे. दो क़ौमों की बात को दो देशों की बात नहीं कहा जा सकता क्योंकि क़ौम को हम समाज के रुप में देखते रहे हैं. वह तो एक संघीय ढाँचे के पक्षधर थे जिसमें मुसलमानों के लिए स्वायत्तता वाले इलाक़े चाहते थे न कि अलग राष्ट्र." उनकी राय से गोपीचंद नारंग भी इत्तेफ़ाक रखते हैं और कहते हैं, "इक़बाल मुसलमानों के लिए एक अलग सूबा चाहते थे, अलग देश नहीं. वह हिंदुस्तानी थे और 1938 में हिंदुस्तानी ही मरे." लेकिन 'सारे जहाँ से अच्छा...' इतना राष्ट्रप्रेम से भरा लोकप्रिय गीत था तो फिर उसे राष्ट्रगीत क्यों नहीं बनाया गया? यह सवाल भी शायद इसी विवाद से जुड़ा हुआ है. पहली बार हिंदुस्तान की सांस्कृतिक, सामाजिक विविधता और भौगोलिक महत्ता को सटीक रुप से परिभाषित करने वाले इस गीत की रचना का इतिहास भी दिलचस्प है. गोपीचंद नारंग ने बीबीसी को बताया कि 1904 में अल्लामा इक़बाल युवा थे और एक कॉलेज में प्रोफ़ेसर हुआ करते थे. उनके एक शिष्य लाला हरदयाल ने अमरीका में ग़दर पार्टी बनाई थी. लाहौर में उन्होंने यंगमेन्स इंडियन एसोसिएशन बनाया था. इस संस्था के एक आयोजन में उन्होंने अल्लामा इक़बाल को बुलाया था. वह कोई राजनीतिज्ञ तो थे, न ही कवि थे और वहाँ इक़बाल एक गीत लिखकर ले गए थे. उन्होंने 'सारे जहाँ से अच्छा...' वहाँ गाया और वहाँ मौजूद मोहम्मद उमर ने उसे जैसे-तैसे नोट करके कहीँ छपवा दिया. बाद में इक़बाल ने इस गीत में सुधार किए. फिर यह तथ्य भी अपने आपमें दिलचस्प है कि इस गीत की जो धुन अभी हम सुनते हैं, जिसे भारतीय सेना का बैंड बजाता है या जो मोबाइल की रिंग टोन में आती है उसे पंडित रविशंकर ने तैयार किया है. बहरहाल एक जनगीत सौ बरस का हो गया है और इसकी लोकप्रियता बताती है कि यह इसी तरह आने वाले बरसों में भी गाया-सुना जाता रहेगा.

Summary:

जनगीत वो होता है जो जन-जन की ज़ुबान पर बसा हो और इस नज़रिए से देखें तो अल्लामा इक़बाल का लिखा हुआ गीत 'सारे जहाँ से अच्छा...' सही मायनों में एक जनगीत है.


Prompt:
Summarize the following text in Hindi.

Text:
लेकिन इस साल भारतीय जनता पार्टी पिछले छह महीनों में बने अपने नए सदस्यों से उनकी पसंद, शौक और जाति संबंधी जानकारी लेगी. भाजपा का सदस्यता अभियान 30 अप्रैल को ख़त्म हो रहा है और एक मई से 'महासंपर्क अभियान' शुरू होगा. (पढ़ें- क्या बीजेपी की बात बन पाएगी) जाति की जानकारी इस महासंपर्क अभियान के दौरान प्रत्येक नए सदस्य से इंटरव्यूह होगा और उसमें उनके शौक और जाति की जानकारी ली जाएगी. समाप्त इन जानकारियों को इकट्ठा करने के लिए एक प्रोफोर्मा भी तैयार किया गया है. पार्टी के प्रदेश अध्यक्ष लक्ष्मीकांत बाजपेयी ने सदस्यों से जातिगत जानकारी मांगने के संबंध में अनभिज्ञता व्यक्त की और कहा, यह "मेरी जानकारी में नहीं है." उद्देश्य लेकिन पार्टी के अभियान प्रभारी प्रकाश शर्मा जातिगत जानकारी मांगने की बात की न सिर्फ पुष्टि करते हैं बल्कि उसे औचित्यपूर्ण भी ठहराते हैं. वे पूछते हैं, "आप कोई भी फ़ॉर्म भरते हैं तो उसमे जाति/धर्म पूछा जाता है या नहीं?" उन्होंने कहा, "भारतीय जनता पार्टी सबको साथ लेकर चलने वाली पार्टी है, समाज के हर वर्ग और धर्म के लोगों को साथ लेकर चलना हमारा उद्देश्य है. और भी बातें पूछी जा रही हैं लेकिन आप लोग एक जाति पर ही क्यों अटक गए." (पढ़ें- बीजेपी का चुनाव अभियान शुरू) लोगों को जोड़ेंगे लक्ष्मीकांत बाजपेयी ने कहा कि जो भी अन्य जानकारी ली जा रही है उसकी मदद से प्रधानमंत्री के कार्यक्रमों को पूरा करने के लिए हम एक संगठन खड़ा करेंगे. उन्होंने बताया, "अगर किसी का शौक सफ़ाई है तो उसे स्वच्छता अभियान से जोड़ दिया जाएगा." बाजपेयी के अनुसार इस अभियान के दौरान पार्टी से जुड़ने वाले हर सदस्य से यह भी पूछा जाएगा कि वो किस तरह के रोज़गार से जुड़ा है. इस जानकारी के माध्यम से उन्हें आर्थिक मदद मुहैया कराई जाएगी. पार्टी को उम्मीद है कि इस जानकारी के ज़रिए ये पता चलेगा कि नए सदस्यों में किन जाति और धर्म के लोग उससे जुड़ रहे हैं. दलित वर्ग पर विशेष ध्यान इसलिए होगा क्योंकि भाजपा चाहेगी कि 2017 के विधानसभा चुनाव में भी मायावती की झोली खाली रहे. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

नवंबर 2014 में सुप्रीम कोर्ट ने मद्रास हाई कोर्ट के जाति के आधार पर जनगणना करने के लिए पारित आदेश को खारिज कर दिया था.


Prompt:
Summarize the following text in Hindi.

Text:
आगे निगाह की हद तक सिर्फ पानी ही पानी दिखता है और उसमें मरे हुए जानवरों की लाशें भी. इसी छोर से सीमा सुरक्षा बल के जवान स्थानीय प्रशासन के साथ मिलकर बचाव कार्य में लगे हुए हैं. बुधवार को इस बचाव केंद्र ने 100 से अधिक लोगों की जान बचाई. चनपुर ब्लाक से कुछ लोग नावों में आए तो उनका कहना था कि अब भी करीब 100-150 लोग बाहर निकलना चाहते हैं. बचाव कार्य में लगे अधिकारी कहते हैं कि अब बहुत कम लोग ही घरों को छोड़ कर आ रहे हैं क्योंकि पानी का स्तर तेज़ी से घट रहा है. प्रखंड विकास अधिकारी परवेज़ उल्लाह तो कहते हैं कि "कोई नहीं फंसा है बल्कि अब जो भी लोग हैं वो स्वयं ही आना नहीं चाहते हैं". इस बात में सच्चाई थी कि लोग आना नहीं चाहते और यह संख्या हज़ारों में है. बचाव कार्य में जुटे नाविक शिवनारायण मंडल कहते हैं, "अब देखिए बहुत लोग गांवों में है और वो लोग मवेशी के साथ हैं. वो आना नहीं चाहते हैं. हम तो आज भी नाव लेकर गए थे लेकिन वो कहते हैं कि बचाव नहीं, राहत चाहिए". हालांकि कुछ लोग अभी भी ऐसे हैं जो रो रोकर कह रहे थे कि उनके बच्चे अभी फंसे हुए है. ऐसी ही एक महिला का कहना था कि चनपुर में वो अपने तीन बच्चों को पड़ोसियों के पास छोड़कर आई थी और उन्हें लाने के लिए वो जाना चाहती हैं. इस महिला की समस्या सुनने के लिए अधिकारी बिल्कुल तैयार नहीं थे और इसके लिए उनका तर्क था कि पानी घटने के कारण अब सब लोग वापस जाना चाहते हैं. विशेष एडीएम का कहना था कि अब लोग अपना घर बार देखने वापस जाना चाहते हैं और कोई भी नहीं फंसा है. सरकार इनकी मदद करने को तैयार नहीं क्योंकि उनका कहना है कि "हमारा काम जान बचाना है, सामान नहीं". इसके अलावा एक और समस्या है जिससे बचावकर्मी जूझ रहे हैं. बीएसएफ के अधिकारी अमर कुमार पांडे कहते हैं, "अब असल में पानी बहुत तेज़ी से घट रहा है तो सड़कों पर से पानी हट गया है. ऐसे में नाव जा नहीं सकती. वो सड़कों पर लग जाती है. कुछ नाव टूट भी गए हैं". लोग क्यों न वापस जाना चाहें. किसी का संबंधी छूटा हुआ है, किसी का घर, मवेशी. लोग अपने जीवन भर की पूंजी छोड़कर जान बचाने के लिए भाग आए हैं. ज़ाहिर है कि अब वो जल्दी जल्दी लौटना भी चाहते हैं. शायद उन्हें भी पता है कि राहत शिविरों में ज़िंदगी कैसी हो सकती है.

Summary:

अररिया ज़िले से क़रीब पचास किलोमीटर दूर सिरसुर के बाद सड़क यूं ख़त्म हो जाती है मानो किसी ने उसे कुल्हाड़ियों से काट दिया हो.


Prompt:
Summarize the following text in Hindi.

Text:
इस बीमारी से मरने वालों में अधिक संख्या बच्चों की है. इस बीमारी से लोगों के मरने के ये मामले राज्य के पूर्वी ज़िलों में सामने आए हैं. इनमें से कुछ नेपाल सीमा से सटे हुए हैं. हालांकि इस बीमारी की रोकथाम के लिए इस वर्ष राज्य सरकार की ओर से गर्मी के मौसम में बड़े पैमाने पर टीकाकरण अभियान चलाया गया था. ग़ौरतलब है कि पिछले वर्ष भी दिमाग़ी बुख़ार से सबसे प्रभावित ज़िलों में पूर्वी उत्तरप्रदेश के गोरखपुर, महाराजगंज और कुशीनगर थे. चिंता सरकारी आँकड़ों के अनुसार पिछले वर्ष दिमाग़ी बुख़ार से राज्य भर में 1500 से भी ज़्यादा लोगों की जानें गई थीं. इस रोग के शुरुआती मामले भी वर्ष 1977 में राज्य के पूर्वी इलाकों में ही सबसे पहले देखने को मिले. एक अनुमान के मुताबिक तब से लेकर अब तक 10,000 से भी ज़्यादा लोग इस बीमारी के चलते अपनी ज़िंदगी खो चुके हैं. यह बीमारी मुख्य रूप से वर्षा ऋतु के दौरान मच्छरों के काटने से फ़ैलती है. पिछली वर्ष जिस तेज़ी से यह बीमारी इन ज़िलों में फैली उसके बाद सरकार को चीन से बड़े पैमाने पर इसके टीके आयात करने पड़े थे.

Summary:

स्वास्थ्य अधिकारियों के अनुसार उत्तर प्रदेश में इस वर्ष दिमाग़ी बुख़ार से 58 लोगों की मौत हो गई है जबकि क़रीब 250 लोग अस्पतालों में भर्ती हैं.


Prompt:
Summarize the following text in Hindi.

Text:
बॉलीवुड में सलमान ख़ान के प्रतिद्वंद्वी समझे जाने वाले शाहरुख़, मुंबई के बांद्रा स्थित सलमान ख़ान के घर गैलेक्सी अपार्टमेंट रविवार देर रात 12 बजे पहुंचे. अर्पिता ख़ान ने सलमान और शाहरुख़ के साथ वाली अपनी तस्वीरें इंस्टाग्राम पर शेयर भी कीं. सलमान के जीजा अतुल अग्निहोत्री ने भी ये तस्वीर अपने ट्विटर अकाउंट पर शेयर की. बिग बी, आमिर को भी न्यौता अतुल, सलमान की बहन अलवीरा के पति हैं. सलमान ने शाहरुख़ ख़ान को शादी का न्यौता भेजा था और शाहरुख़ ने मीडिया से कहा था कि वो शादी में ज़रूर शरीक़ होंगे क्योंकि अर्पिता उनकी भी छोटी बहन की तरह ही हैं. अर्पिता की शादी, हैदराबाद में 18 नवंबर को होनी है और इसमें अमिताभ बच्चन और आमिर ख़ान जैसे सितारों को भी आमंत्रित किया गया है. (बीबीसी हिंदी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

सलमान ख़ान की बहन अर्पिता ख़ान के मेहंदी और संगीत समारोह में हिस्सा लेने शाहरुख़ ख़ान, सलमान ख़ान के घर पहुंचे.


Prompt:
Summarize the following text in Hindi.

Text:
स्क्रीन डेली के मुताबिक 007 सीरीज़ में डेनियल क्रेग की फ़िल्म कसीनो रॉयाल ने 'डाई अनॉदर डे' के 43 करोड़ 10 लाख डॉलर के रिकॉर्ड को तोड़ दिया है. इयान फ़लेमिंग की पुस्तक पर आधारित कसीनो रॉयाल की स्क्रीनिंग 64 देशों में की जा चुकी है. इससे पहले 2002 में जेम्स बॉन्ड सीरिज़ की फ़िल्म 'डाई अनॉदर डे' ने पहले दिन जितनी कमाई की थी, कसीनो रॉयाल ने पहले दिन में उससे दोगुनी कमाई की. कसीनो रॉयाल को चीन के सेंसर बोर्ड ने भी मंज़ूरी दी है और जेम्स बॉन्ड 007 सीरिज़ की यह पहली फ़िल्म होगी जिसका चीन में प्रदर्शन होगा. चीन के अधिकारियों ने इससे पहले 007 सीरिज़ की फ़िल्मों में हिंसा और अश्लील दृश्यों की वजह से इन फ़िल्मों को प्रदर्शन के लिए मंज़ूरी नहीं दी थी. कसीनो रॉयाल 21वीं शताब्दी की फ़िल्म है और इसकी समीक्षाओं में अभिनेता डेनियल क्रेग की मुख्य भूमिका में काफ़ी तारीफ़ें भी की गई हैं. फ़िल्म के निर्देशक मार्टिन कैम्पबेल ने 1995 में पीयर्स ब्रॉसनन की खोज की थी और वह खोज काफ़ी कामयाब रही थी,.कसीनो रॉयल के साथ ही उन्होंने डेनियल क्रेग को जेम्स बॉन्ड की दुनिया में उतारा है. इससे पहले यह भूमिका 1962-71 तक सॉन कोनेरी, 1969 में जॉर्ज लाज़ेन्बी, 1973-85 में रोज़र मूर, 1987-89 में डाल्टन और 1995-2002 तक पियर्स ब्रॉसनन जैसे कलाकार निभा चुके हैं.

Summary:

दुनिया भर में 45 करोड़ 40 लाख डॉलर की कमाई करने के बाद कसीनो रॉयाल अब तक की सबसे कामयाब जेम्स बॉंन्ड फ़िल्म बन गई है.


Prompt:
Summarize the following text in Hindi.

Text:
ऐसा ही कुछ हुआ एक नौजवान के साथ जो इस बात से परेशान था कि उसकी नौकरी छूट गई. वह अमरीका की एक फ़ैक्ट्री में काम करता था और एक हफ़्ते पहले ही उसकी नौकरी चली गई थी. उसकी चार करोड़ 90 लाख डॉलर की लॉटरी लग गई और अब वो इसका जश्न मना रहा है. 24 साल के टिन रिवर्स, सालेम, इंडियाना के रहने वाले हैं और उनको लॉटरी का जैकपॉट मिला है. वे कहते हैं, ''जब मैं सोकर उठा तो इस बात को लेकर चिंतित था कि मैं बिल कैसे चुका पाउँगा लेकिन भगवान की कृपा से पैसे आ गए.'' रिवर्स दो बच्चों के पिता हैं और इन पैसों से दो स्पोर्ट्स कार और एक मकान ख़रीदना चाहते हैं. फिलहाल में एक 'ट्रेलर होम' में रहते हैं, यानी कार के पीछे चलने वाले चलते फिरते घर में. ज़ाहिर है किसी ख़ानाबदोश की तरह. उनकी बेटी चार साल की है और बेटा छह महीने का. रिवर्स और उनकी पत्नी अब कुछ पैसा इस तरह लगाना चाहते हैं कि वह बच्चों की पढ़ाई के काम आए. दरअसल उन्होंने जीते तो हैं आठ करोड़ 90 लाख डॉलर चूंकि वे अपनी जीती हुई राशि नकद चाहते हैं इसलिए उन्हें चार करोड़ 90 लाख डॉलर ही मिलेंगे. वे कहते हैं, ''इतना पैसा जीतकर भी डर लगता है.'' और आप जानते हैं कि इतना पैसा जीतने के बाद पहला काम उन्होंने क्या किया है - वे एक 'फ़ाइनेंशियल एडवाइज़र' से मिल आए हैं.

Summary:

वो कहते हैं ना कि 'देने वाला जब भी देता, देता छप्पर फाड़ के'.


Prompt:
Summarize the following text in Hindi.

Text:
कंपनी के मुताबिक रोक का आदेश सुनाते हुए ओबामा ने सुरक्षा को खतरे के कोई सबूत नहीं दिए मंगलवार को सार्वजनिक हुए अदालत के दस्तावेज़ों के मुताबिक कंपनी ने अपनी शिकायत में लिखा है कि राष्ट्रपति ओबामा ने 'गैरकानूनी और अनाधिकृत तरीके से बर्ताव किया.' राल्स कॉर्पोरेशन नाम की ये कंपनी, ओरेगॉन स्थित अमरीकी नौसोना के ठिकाने के पास बने चार पवन चक्की संयंत्र खरीदना चाहती थी. राल्स का आरोप है कि अमरीकी प्रशासन ने राष्ट्रीय सुरक्षा को वजह बताते हुए कंपनी को रोका और ये उसके अधिकार क्षेत्र से बाहर था. हालांकि इससे पहले ही शुक्रवार को राष्ट्रपति ओबामा ने एक आदेश जारी करते हुए कहा था कि राल्स कॉर्पोरेशन के खिलाफ इतने विश्वसनीय सबूत हैं जिन्हें राष्ट्रीय सुरक्षा के लिए खतरा समझा जाए. जीत सकेंगे मुकदमा? नौसोना के इस ठिकाने का इस्तेमाल चालकरहित ड्रोन विमानों के परीक्षण के लिए होता है. चीन की मशीन और पवन टरबाइन निर्माण कंपनी, राल्स कॉर्पोरेशन ने सितंबर में ये मुकदमा दायर किया था लेकिन तब राष्ट्रपति ओबामा को आरोपी नहीं बनाया गया था. जानकारों का मानना है कि कंपनी के मुकदमा जीतने की बहुत कम संभावना है क्योंकि राष्ट्रीय सुरक्षा के मुद्दे पर राष्ट्रपति का अधिकार क्षेत्र बहुत व्यापक है. गौरतलब है कि ओबामा पर ये ताज़ा आरोप उस समय सार्वजनिक हुए हैं जब अमरीका के राष्ट्रपति पद के चुनाव प्रचार का आखिरी दौर चल रहा है. उनके प्रतिद्वंदी मिट रॉमनी ने ओबामा पर चीनी कंपनियों की निवेश प्रणालियों पर नकेल ना कसने का आरोप लगाया है. इसे भी पढ़ें टॉपिक

Summary:

अमरीका में काम कर रही एक चीनी कंपनी ने अमरीकी राष्ट्रपति बराक ओबामा पर कानून तोड़ने और अपने अधिकार क्षेत्र से बाहर काम करने के आरोप में मुकदमा दायर किया है.


Prompt:
Summarize the following text in Hindi.

Text:
हड़ताल करने वाले छात्रों ने 'सविनय अवज्ञा' आंदोलन शुरू करने की घोषणा की है. यह अभियान यूथ फ़ॉर इक्वेलिटी नाम के एक बैनर तले चलाया जा रहा है. राजधानी दिल्ली में व्यापारियों ने इसके समर्थन में कुछ जगहों पर अपनी दुकानें बंद रखीं. कुछ नागरिक समितियां भी इन छात्रों के समर्थन में आगे आईं हैं. ग़ौरतलब है कि भारत के राष्ट्रपति एपीजे अब्दुल कलाम ने इन छात्रों और डॉक्टरों से हड़ताल समाप्त करने की अपील की थी. इसके बावजूद आरक्षण के ख़िलाफ़ दिल्ली के डॉक्टरों ने हड़ताल जारी रखने का फ़ैसला किया है. राष्ट्रपति ने मेडिकल छात्रों से कहा है कि वो भूख हड़ताल समाप्त करें और सामान्य रूप से कामकाज करें. साथ ही उन्होंने आश्वासन दिया कि संस्थानों में सीटें बढ़ाने की व्यवस्था की जाएगी. आरक्षण ग़ौरतलब है कि केंद्र सरकार ने घोषणा की है कि उच्च शिक्षा संस्थानों में पिछड़े वर्ग के छात्रों को 27 प्रतिशत आरक्षण अगले साल जून से दिया जाएगा. यूपीए की समन्वय समिति और वामपंथी दलों की बैठक के बाद सरकार ने घोषणा की है कि इसके लिए संसद के मानसून सत्र में एक विधेयक लाया जाएगा. साथ ही सरकार ने एक समिति बनाने का फ़ैसला किया है जो आरक्षण के दायरे में न आने वाले अन्य वर्गों के हितों पर विचार करेगी और सीटें बढ़ाने के लिए एक समयबद्ध कार्यक्रम बनाएगी. इस समिति की रिपोर्ट अगस्त 2006 तक आ जाएगी. उल्लेखनीय है कि सरकार ने जब से केंद्र सरकार की मदद से चलने वाले उच्च शिक्षा संस्थानों में पिछड़े वर्ग के लिए आरक्षण का फ़ैसला किया है तब से इसका विरोध भी शुरु हो गया है. दिल्ली और कई शहरों के मेडिकल छात्र पिछले 13 दिनों से हड़ताल पर हैं और दूसरे संस्थानों के छात्रों ने भी उन्हें कई जगह समर्थन दिया है.

Summary:

आरक्षण के विरोध में दिल्ली में धरने पर बैठे डॉक्टरों और मेडिकल छात्रों ने गुरुवार को नौकरीपेशा लोगों और व्यापारियों से भी उनके समर्थन में कामकाज और कारोबार बंद रखने का आह्वान किया है.


Prompt:
Summarize the following text in Hindi.

Text:
पुलिस के अनुसार विधायक और अन्य तीनों अभियुक्तों पर पहले ही गैंगस्टर अधिनियम के तहत हत्या का मामला दर्ज किया जा चुका है. राष्ट्रीय सुरक्षा क़ानून के तहत अभियुक्त को अंतरिम ज़मानत नहीं मिल सकती है. विधायक शेखर तिवारी और अन्य तीन अभियुक्तों को बुधवार को गिरफ़्तार किया गया था. विधायक पर पहले से भी कई आपराधिक मामले चल रहे हैं. मारे गए इंजीनियर मनोज कुमार गुप्त की पत्नी शशि गुप्त ने आरोप लगाया है कि सत्ताधारी पार्टी के विधायक पार्टी कोष के लिए उनके पति से 10 लाख रुपए चंदा के रुप में मांग रहे थे. आरोप है कि राज्य की मुख्यमंत्री मायावती के जन्मदिन पर उपहार देने के लिए ये कथित चंदा वसूली की जा रही थी. इनकार मायावती ने इन आरोपों से इनकार किया है और गुरुवार को एक संवाददाता सम्मेलन में उन्होंने कहा था कि विपक्ष ऐसे आरोप लगाकर उनकी छवि को ख़राब करने की कोशिश कर रहा है. अतिरिक्त पुलिस महानिदेशक बृज लाल ने संवाददाताओं से कहा है कि पुलिस शेखर तिवारी सहित सभी गिफ़्तार अभियुक्तों को रिमांड पर लेने जा रही है ताकि आगे की जाँच की जा सके. उन्होंने बाताया कि विधायक की सुरक्षा पर लगए गए दो पुलिस जवानों को निलंबित कर दिया गया है और पुलिस इस बात की जाँच कर रही है कि क्या ये पुलिस जवान भी इंजीनियर को मारने में शामिल थे. अतिरिक्त पुलिस महानिदेशक का कहना है, "पोस्टमार्टम रिपोर्ट से ये बात स्पष्ट हो गई है कि इंजीनियर को बिजली के झटके दिए गए थे, सिर और शरीर के दूसरे भागों पर ज़ख़्म के निशान मिले हैं." सरकार ने इस मामले में दिव्यापुर के थानेदार होशियार सिंह को निलंबित कर दिया है जबकि औरेया ज़िले के पुलिस अधीक्षक का स्थानांतरण कर दिया है. अभियंता नाराज़ इस पूरे मामले के आने के बाद लोक निर्माण विभाग (पीडब्ल्यूडी) के कर्मचारी हत्या के विरोध में अनिश्चितकालीन हड़ताल पर चले गए हैं. शुक्रवार को अभियंता समूह के अध्यक्ष एक़्यू फ़ारूक़ी ने मायावती के उस बयान की आलोचना की है जिसमें उन्होंने कहा था कि ये मामला विभागीय प्रतिद्वंदिता से जुड़ा हो सकता है. फ़ारूक़ी का कहना है, "मायावती के इस बयान से न सिर्फ़ उत्तरप्रदेश बल्कि पूरे देश के अभियंता आक्रोश में हैं. " उधर विपक्षी समाजवादी पार्टी के प्रदेश अध्यक्ष शिपाल सिंह यादव सहित कुछ नेताओं ने औरेया का दौरा किया है और आरोप लगाया है कि मायावती की सरकार इस मामले को दबाने की कोशिश कर रही है. राजनीतिक विश्लेषकों के अनुसार मायावती के लिए ये घटना काफ़ी मुसीबत बन गई है और वो भी एक ऐसे समय पर जब मायावती की नज़र भारत के प्रधानमंत्री की कुर्सी पर है.

Summary:

उत्तरप्रदेश की पुलिस का कहना है कि राज्य के एक इंजीनियर की हत्या के मामले में सत्ताधारी बहुजन समाज पार्टी के विधायक शेखर तिवारी और अन्य तीन अभियुक्तों पर राष्ट्रीय सुरक्षा क़ानून लगा दिया गया है.


Prompt:
Summarize the following text in Hindi.

Text:
शोधकर्ताओं का मानना है कि कार्बाइन हीरे से तीन गुना मज़बूत है. उनका कहना है कि यह हीरे और ग्रेफीन से भी कठोर है. शोधकर्ताओं की इस टीम का कहना है कि कार्बाइन के कुछ असाधारण गुण हो सकते हैं, अगर इसे बड़ी मात्रा में बनाया जा सके. कुछ विशेषज्ञ इसे बड़ी मात्रा में बनाए जाने की संभावना पर सवाल उठा रहे हैं. इस शोध को एसीएस नैनो नामक जर्नल में प्रकाशित किया गया है. कार्बाइन असल में कार्बन परमाणुओं की एक श्रृंखला है जो एक दूसरे से दो या तीन रासायनिक बांडों के मार्फत जुड़े होते हैं. अब तक हीरे को सबसे कठोर पदार्थ माना जाता रहा है. ह्यूस्टन के राइस विश्वविद्यालय के बोरिस याकोब्सन ने अपने शोधपत्र में दिखाया है कि खिंचाव के मामले में कार्बाइन की क्षमता सभी ज्ञात पदार्थों में सबसे ज़्यादा है. सुपर मटीरियल ग्रेफीन में समानांतर कार्बन परमाणुओं की श्रृंखला होती है और इसे दुनिया का सबसे मजबूत पदार्थ यानी ''सुपर मटीरियल'' माना जाता है. लेकिन कार्बाइन इससे भी दो गुना मजबूत है. वैज्ञानिक पहले इसकी गणना कर चुके हैं कि ग्रेफीन की एक पतली चादर को तोड़ने के लिए एक पेंसिल की नोक पर हाथी के बराबर ज़ोर लगाना पड़ेगा. उन्होंने गणना की है कि कार्बाइन में, ग्रेफीन और कार्बन ट्यूब की अपेक्षा दोगुना और हीरे की अपेक्षा तीन गुना कठोरता होती है. शोधकर्ताओं का मानना है कि कार्बाइन को चुंबकीय सुपरकंडक्टर में बदला जा सकता है. इससे पहले कुछ वैज्ञानिकों ने प्रयोगशाला में कार्बाइन बनाने में सफलता हासिल की थी लेकिन इसकी प्रकृति बहुत ही अस्थिर थी. राइस विश्वविद्यालय से ही जुड़े वसीली आर्तयूखोव ने कहा, "हमारा मकसद इन सभी चीज़ों को एक साथ लाकर एक पदार्थ के रूप में कार्बाइन की पूरी तस्वीर स्पष्ट करना था." उन्होंने कहा कि तनाव की स्थिति में कार्बाइन स्थिर रहता है. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

शोधकर्ताओं ने दावा किया है कि कार्बाइन नाम का एक पदार्थ अब तक का सबसे कठोर ज्ञात पदार्थ हो सकता है.


Prompt:
Summarize the following text in Hindi.

Text:
मेरी छोटे कद की तंदरुस्त दोस्त ने कहा, 'मुझे ना ज़्यादा लंबा पसंद है ना ज़्यादा पतला. बल्कि थोड़ा मोटा हो तो सही रहेगा ताकि मुझ पर हर व़क्त भूखे रहकर उसके जैसा बनने का दबाव ना हो.' पर इस पर दूसरी बोली, 'नहीं! मैं मोटे, तोंदवाले मर्दों को बर्दाश्त ही नहीं कर सकती! मुझे तो वो बदसूरत से लगते हैं! और हां, मुझे शरीर पर बाल भी सख़्त नापसंद हैं.' 'फ़िल्म 'टाइटैनिक' याद है, जब लिओनार्डो डी कैप्रियो स्केच बनाते हैं, मुझे वैसे ही 'मैनिक्योर' किए हुए नाख़ून पसंद हैं.' फिर एक और दोस्त थी जिसे घुंघराले बालों का शौक है. उसने कहा, 'भूरे घुंघराले बालों वाला 'हिप्पी लुक' चाहिए मुझे. और साथ में अगर वो चश्मा पहनता हो तो क्या बात है!' समाप्त हंसते हुए बोली, 'ऐसे मर्दों को देख लगता है कि सोच गहराई वाली है और शक्ल-सूरत स्टाइलिश.' उलझन मैं उलझन में थी क्योंकि इनमें से कोई भी छह फ़ीट के क़द, गोरे या गेहुंए रंग, काले-रेशमी बालों और डोलों की बात नहीं कर रही थीं. ख़ूबसूरत मर्द के नाम पर मन में ह्रितिक रौशन, शाहरुख़ ख़ान और रणवीर सिंह की जो छवि उभरी थी वो धुंधली होने लगी थी. आख़िर ये लड़कियां तो इनमें से किसी का भी सपना नहीं देख रही थीं. बल्क़ि वो तो किसी एक हीरो की तलाश में ही नहीं थीं. उनके हीरो तो अलग-अलग और अनोखे थे. और आम समझ वाले हीरो तो वो थे ही नहीं. तभी तो जब एक लोकप्रिय टीवी शो ने बहस के लिए मुद्दा चुना- 'कौन-सी औरतें ख़ूबसूरत हैं- केरल की या तमिलनाडु की?'- तो उन्होंने उसे उल्टाकर अपनी एक बहस करने की ठानी कि, कौन-से मर्द ख़ूबसूरत हैं? वो औरत जिन्होंने विदेश में पहली बार फहराया भारत का झंडा तीन तलाक़ को चुनौती देने वाली औरतें पैसे मिलें तो क्या विकलांग से शादी करेंगे? टीवी शो के प्रोमो का एक दृश्य मैं इसके विरोध में थी क्योंकि ऐसा कर वो भी तो वही कर रही थीं जो वो टीवी शो करने वाला था? यानी दो इलाकों की औरतों की तुलना महज़ उनके ऊपरी रंग-रूप की बिनाह पर. औरतों को सिर्फ़ उनके रूप तक सीमित करना और एक इलाके की सभी औरतों को एक ही ख़ांचे में बांध देना. भला एक प्रदेश की सब औरतें एक तरह की कैसे हो सकती हैं! मेरी पड़ोसन तक मुझसे बहुत अलग दिखती है, दूसरा पहनावा है और मुख़्तलिफ़ तरीके से पेश आती है. टीवी शो तो एक कदम आगे बढ़कर बहस के मुद्दे को सोशल मीडिया पर 'वोटिंग' के लिए ले गया. सवाल वही था 'कौन-सी औरतें ख़ूबसूरत हैं- केरल की या तमिलनाडु की?' टीवी शो के प्रोमो का एक दृश्य विरोध फिर क्या, विरोध की लहर दौड़ गई. आरोप ये कि ये वोटिंग और बहस 'औरतों को सिर्फ़ ख़ूबसूरती के चश्मे से देखकर सामान की तरह' पेश कर रहे हैं. आख़िरकार टीवी चैनल ने बहस का प्रसारण रोक दिया और इंटरनेट पर डाली गई वोटिंग और वीडियो प्रोमो हटा दिए. मेरी सहेलियों की चाय पार्टी कुछ हद तक इसी का जश्न मना रही थी कि एक लोकप्रिय टीवी शो अब औरतों की ख़ूबसूरती के बारे में बनी रूढ़ीवादी समझ को आगे नहीं बढ़ाएगा और ना ही उन्हें महज़ उनके रंग-रूप के लिए पूजेगा. टीवी चैनल द्वारा कराई गई वोटिंग पर इस पार्टी में ख़ूबसूरत मर्दों पर जैसी बहस हुई उसे देख मैंने अपनी सहेलियों से पूछा, 'तो अब तुम लोग मर्दों को उसी चश्मे से क्यों आंक रही हो? तुम मर्दों के व्यक्तित्व के और पहलुओं पर बात क्यों नहीं कर रही हो? उनका मिज़ाज, कितने पढ़े-लिखे हैं, उनकी राजनीतिक सोच, दुनिया की समझ वगैरह.' आधी रात बाद सड़कों पर निकलती हैं ये औरतें दुल्हनिया पाने का भी खेल रहा है जल्लीकट्टू क्या हो पैमाना? क्या ये सब एक इंसान की ख़ूबसूरती आंकने के पैमाने नहीं हैं? एक आवाज़ में उन सबने जवाब दिया, 'क्योंकि तुम मज़ाक नहीं समझती हो. ये कोई टीवी शो थोड़े ही है. इन हल्की-फुल्की बातों से कोई नुक़सान नहीं है, इन पर हंसना सीखो और मस्त रहो.' पर मैं पलटकर बोली, 'यही परेशानी है.' ख़ूबसूरत नैन नक़्श और सुंदर शरीर वाले मर्द मुझे भी पसंद हैं और किसी आम इंसान की तरह मैं भी पहली समझ उनके रूप रंग को देखकर ही बनाती हूं. लेकिन मज़ाक में ही सही जब हम मर्द और औरतों को सिर्फ़ सबसे 'सुंदर' शरीर वाले लोगों के पैमाने पर आंकने लगते हैं तो हम ऐसी धारणा को सही ठहरा देते हैं. शायद इसीलिए दर्जनों लड़कियां उस टीवी शो में भाग लेने को तैयार हो गईं और चैनल ने बहस के लिए ऐसा मुद्दा चुना. उन्हें लगा कि ये बिना नुक़सान वाला हल्का-फुल्का मज़ा होगा. पर क्या मज़ाक में किया ऐसा हल्का-फुल्का मज़ा ही धीरे-धीरे अंधाधुंध 'डाइट', 'डिप्रेशन', अपने में विश्वास खोने और पतला दिखने के लिए 'लिपोसक्शन' जैसे रास्ते अपनाने का दबाव नहीं बनाता है? (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

कौन-सा मर्द ख़ूबसूरत माना जाए? एक सर्द शाम में गर्म चाय की चुस्कियों के बीच मैं और मेरी सहेलियां इसी सवाल पर बहस कर रही थीं.


Prompt:
Summarize the following text in Hindi.

Text:
न्यूज़ीलैंड ने श्रीलंका के सामने जीत के लिए 220 रनों का लक्ष्य रखा था जिसे श्रीलंका ने 45 ओवरों के खेल में ही हासिल कर लिया. न्यूज़ीलैंड ने टॉस जीतकर पहले बल्लेबाज़ी करने का फ़ैसला किया था. टीम ने 50 ओवरों के खेल में सात विकेट खोकर कुल 219 रन बनाए. न्यूज़ीलैंड की ओर से सबसे बेहतरीन बल्लेबाज़ी का प्रदर्शन किया स्कॉट स्टाइरिस ने जो 111 रन बनाकर नाबाद रहे और इस तरह स्कोर एक बेहतर स्थिति में पहुँचा. हालांकि बाकी बल्लेबाज़ों ने कोई उत्साहजनक प्रदर्शन नहीं किया. ओरम ने 31 और फ़ुल्टन ने 28 रनों का योगदान दिया. फ़्रैंकलिन 25 रन बनाकर नाबाद रहे. श्रीलंका की ओर से शानदार गेंदबाज़ी का प्रदर्शन करते हुए चमिंडा वास और मुरलीधरन ने तीन-तीन विकेट लिए. श्रीलंका की पारी श्रीलंका के बल्लेबाज़ों ने जीत के लिए निर्धारित लक्ष्य का पीछा करते हुए कुल 45 ओवरों के खेल में ही 222 रन बनाकर जीत हासिल कर ली. श्रीलंका की ओर से बेहतरीन बल्लेबाज़ी का प्रदर्शन करते हुए सांगकारा ने 69 रन बनाए और नाबाद रहे. बल्लेबाज़ सनत जयसूर्या ने 64 और चमारा सिल्वा ने 23 रन बनाए. जयवर्धने और थारंगा ने 15 और 11 रनों का योगदान दिया. जयवर्धने वैटोरी की गेंद पर तो थारंगा फ़्रैंकलिन का गेंद पर आउट हो गए. सुपर-8 में न्यूज़ीलैंड की टीम अभी तक एक भी मैच नहीं हारी थी जबकि श्रीलंका की टीम दक्षिण अफ़्रीका के ख़िलाफ़ एक मैच हार चुकी है. न्यूज़ीलैंड की टीम: स्टीफ़ेन फ़्लेमिंग (कप्तान), पीटर फ़ुल्टन, रॉस टेलर, स्कॉट स्टाइरिस, क्रेग मैकमिलन, जैकब ओरम, ब्रैंडन मैककुलम, डेनियल वेटोरी, जेम्स फ़्रैंकलिन, शेन बॉन्ड और मार्क गिलेस्पी. श्रीलंका की टीम: महेला जयवर्धने (कप्तान), सनत जयसूर्या, कुमार संगकारा, उपुल थरंगा, चमारा सिल्वा, तिलकरत्ने दिलशान, रसेल अर्नाल्ड, फ़रवीज़ महारूफ़, चमिंडा वास, दिलहारा फ़र्नांडो और मुथैया मुरलीधरन. सुपर-8 में पहुँचने वाली टीमें ऑस्ट्रेलिया, इंग्लैंड,वेस्टइंडीज़, न्यूज़ीलैंड, बांग्लादेश, आयरलैंड, दक्षिण अफ़्रीका और श्रीलंका.

Summary:

वेस्टइंडीज़ के ग्रेनाडा में गुरुवार को खेले गए विश्व कप क्रिकेट के एक सुपर-8 मुक़ाबले में श्रीलंका ने न्यूज़ीलैंड को छह विकेटों से हरा दिया है.


Prompt:
Summarize the following text in Hindi.

Text:
वैज्ञानिक रक्त जांच करने के एक ऐसे तरीके की खोज़ कर रहे हैं जिससे कि शुरुआत में ही अंडाशय कैंसर का पता लगाया जा सके. आमतौर पर अंडाशय कैंसर के मरीज़ों में शुरुआत में गांठों का पता लगाना मुश्किल होता है. इस कारण जब तक गांठों के बारे में पता चलता है तब तक काफ़ी देर हो चुकी होती है. 'कैंसर' नामक जर्नल में प्रकाशित इस रिपोर्ट के मुताबिक़ जांच के इस नए तरीक़े को 4051 महिलाओं पर आज़माया गया. नतीजों के मुताबिक़ इससे इलाज की ज़रूरत वाली महिलाओं की पहचान की जा सकती है. हालांकि जांच के इस तरीक़े के बारे में एक विस्तृत अध्ययन ब्रिटेन में किया जा रहा है जिसकी रिपोर्ट 2015 में आएगी. अंडाशय कैंसर का शुरुआत में पता चल जाने से 90 फ़ीसदी मरीज़ों के ठीक हो जाने की संभावना रहती है, जबकि इस बीमारी की जानकारी बाद में लगने पर 30 फ़ीसदी मरीज़ों के ही ठीक होने की संभावना रहती है. अन्य तरह के कैंसर से अलग अंडाशय कैंसर में पेड़ू और पेट दर्द या सूजन जैसे लक्षण इस बीमारी को दबा देते हैं और गांठ के बारे में पता नहीं चल पाता. ऐसे हुआ शोध वैज्ञानिकों को यह बात पहले से पता है कि अंडाशय कैंसर के मरीज़ों के रक्त में 'सीए125' नामक प्रोटीन का स्तर अधिक होता है. शोधकर्ताओं ने रक्त की जांच के उस तरीक़े का परीक्षण किया हैं जिससे कि 'सीए125' प्रोटीन के स्तर के आधार पर कैंसर से पीड़ित हो सकने वाले मरीज़ों की पहचान की जा सके. इस आधार पर सीधे सर्जरी कराने की बजाय 'लो रिस्क' वाले मरीज़ों की साल में एक बार और 'मीडियम रिस्क' वाले मरीज़ों की तीन महीने पर जांच करवाने के अलावा 'हाई रिस्क' वाले मरीज़ों में गांठ के बारे में पता लगाने के लिए अल्ट्रासाउंड करवाया गया. अमरीका के टेक्सस विश्वविद्यालय में किए गए इस अध्ययन में महिलाओं पर औसतन 11 वर्षों तक नज़र रखी गई. ब्रिटेन में 50 हजार महिलाओं पर किए जा रहे शोध से निश्चित परिणाम आने की संभावना है. इस जांच में शामिल की गईं महिलाओं में से 10 की अल्ट्रासाउंड स्कैन के आधार पर सर्जरी की गई. रक्त की जांच के आधार पर शुरू में ही इन महिलाओं के कैंसर से पीड़ित होने के बारे में पता लगा लिया गया था. शोधकर्ता डॉक्टर करेन लु ने बीबीसी से कहा, ''हमारे अध्ययन से निश्चित तौर पर इलाज के तरीक़े में बदलाव नहीं होगा, लेकिन इससे हमें विस्तृत जानकारी मिलती है.'' डॉक्टर लु का कहना है कि 50 हज़ार महिलाओं पर ब्रिटेन में किए जा रहे अध्ययन से निश्चित परिणाम मिल सकेगा. उन्होंने कहा, ''दो अहम सवाल हैं- क्या हम एकदम शुरू में कैंसर का पता लगा सकते हैं और क्या हम इससे होने वाली मौतों को कम कर सकते हैं.'' संभावना ओवैरियन कैंसर एक्शन रिसर्च की डॉक्टर सारा ब्लैगडेन का कहना है, ''ब्रिटेन में जारी शोध की तुलना में यह अध्ययन छोटा है, लेकिन इससे पता चलता है कि अंडाशय की प्रभावी जांच की जा सकती है.'' टार्गेट ओवैरियन कैंसर के मुख्य कार्यकारी एनवेन जोंस का कहना है, ''इसमें कोई शक नहीं कि इस अध्ययन के नतीजे बेहद सकारात्मक हैं और हमें इनसे उम्मीद रखनी चाहिए.'' (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

अमरीका में हुए एक शोध के मुताबिक़ अंडाशय कैंसर की जांच के एक नए तरीक़े की खोज से बिल्कुल शुरुआत में ही इस बीमारी के बारे में पता चल सकता है.


Prompt:
Summarize the following text in Hindi.

Text:
पूजा आपको क्या लगता है कि महिलाओं की स्थिति में पिछले सालों में कोई सुधार आया है? मुझे लगता है हमने कुछ इतनी तरक़्क़ी नहीं की है. जब मैं अपनी दादी या नानी को देखती हूँ या उस पीढ़ी की औरतों को देखती हूँ तो मुझे लगता है कि उन्होंने बहुत कुछ किया था और वो भी चुपचाप किया था. आज जब हम कुछ बोलते हैं या करते हैं तो चाहते हैं कि हमें किसी महिलावादी पत्रिका के कवर पर छापा जाए. आज औरतें अपने आपको कहीं भूल सी गई हैं क्योंकि महिला आज़ादी का मतलब ये नहीं होता कि आप पुरुषों के साथ वही करें जो आप नहीं चाहते कि वो आपके साथ करें. बहुत आवश्यक है कि औरत और मर्द दोनों एक-दूसरे की इज़्ज़त करे और दोनों के बीच खुली बातचीत हो. मुंबई जैसे शहर में रहने वाली औरत का समाज में जो स्थान है, क्या आपको लगता है कि उनकी स्थिति गाँव में रहने वाली औरतों से बेहतर है? नहीं. बिल्कुल अच्छी नहीं है, चाहे आप बोर्डरूम में काम करते हों, फ़िल्म निर्देशक हो या एक्टर हो या गाँव में रहने वाली औरत, आप उतना ही हिंसा या दर्द का शिकार हो सकती हैं. मैं ख़ुद एक साल पहले कुछ ऐसे ही हालात का शिकार थी. मेरे एक अल्कोहलिक व्यक्ति के साथ संबंध थे और वो मुझे मारता था. लोग मुझे यही कहते थे कि अगर ये तुम्हारे साथ हो सकता है तो हमारा क्या होगा, क्योंकि मैं एक मज़बूत औरत मानी जाती हूँ जो खुल कर अपने ख़याल रखती हूँ. अगर मैं अपने नाम को बचाने के लिए चुप रहती तो ये सही नहीं होता, उन तमाम औरतों के लिए जिनके साथ हर रोज़ ये हो रहा है. औरतों के अधिकारों की बात हम सिर्फ आठ मार्च को करते हैं, फिर भूल जाते हैं. जो औरतें हिंदी फ़िल्मों में काम करती हैं, उनके साथ कैसा बर्ताव किया जाता है? किसी के साथ ख़राब बर्ताव नहीं किया जाता लेकिन आप वैसी ही फ़िल्में बनाओगे जैसे आप ख़ुद हैं. फ़िल्म इंडस्ट्री काफी सीमित है, बाहर की दुनिया से ज़्यादा मेलजोल नहीं है, अपनी अलग ही दुनिया में रहते हैं ये लोग. ऐसे में अगर बाहर की दुनिया से जानकारी नहीं लेंगे, अगर रोज़ कुछ सीखेंगे नहीं, तो फ़िल्मों में भी कोई नई बात नहीं आने वाली है. बहुत ज़रूरी है कि अगर आप अपनी कला को बेहतर बनाना चाहते हैं तो पहले अपने आप को बेहतर बनाएँ. ये जो इतने सारे फ़िल्म स्टार राजनीति में हिस्सा ले रहे हैं, किसी न किसी पार्टी से जुड़ रहे हैं. इसके बारे में आपका क्या ख़याल है? मुझसे भी पूछा गया था कि क्या आप इस पार्टी या उस पार्टी के लिए प्रचार करेंगी तो मैंने यही कहा कि मैं एक कलाकार हूँ और मैं बाहर से ज़्यादा काम कर सकती हूँ. अगर मैं किसी एक राजनीतिक पार्टी से जुड़ जाउंगी तो उसके बाद मैं जो भी करुंगी लोगों को यही लगेगा कि मैं किसी फ़ायदे के लालच से कर रही हूँ. लेकिन ये मेरा निजी ख़याल है. अच्छी बात है कि लोग राजनीति में इतनी रुचि ले रहे हैं लेकिन मुझे इस सब में थोड़ा शक होता है, क्योंकि चुनाव के पहले नेता फ़िल्म स्टारों को पार्टी में लेते हैं लेकिन तीन महीने बाद ये फ़िल्म स्टार राजनीति में नज़र नहीं आते. महिला दिवस के दिन कोई संदेश? मैं यही कहना चाहूँगी कि आज का दिन बहुत महत्वपूर्ण है क्योंकि ये हमें याद दिलाता है कि अपने अधिकारों के लिए लड़ो. लेकिन ये जंग केवल एक दिन तक सीमित न होने दो. हर दिन अपने औरत होने का जश्न मनाओ. याद रखो- जन्नत एक और है जो मर्द के पहलू में नहीं. (ये लाईन कैफ़ी साहब ने लिखी थी मेरी फ़िल्म तमन्ना के एक गाने में.)

Summary:

अंतरराष्ट्रीय महिला दिवस के अवसर पर हिंदी फ़िल्म अभिनेत्री निर्माता और निर्देशक पूजा भट्ट ने बीबीसी के साथ ख़ास बातचीत की.


Prompt:
Summarize the following text in Hindi.

Text:
बीबीसी को दिए एक इंटरव्यू में मल्होत्रा ने साफ साफ कहा कि बहुजन समाज पार्टी को वोट बैंक दिल्ली में बढ़ा है और इन चुनावों में असर दिखेगा. उनका कहना था, ''बीएसपी बड़ा फैक्टर होगा. उनका वोट बैंक क़रीब 15 प्रतिशत है और ये सारे वोट कांग्रेस के थे जो अब बसपा को मिलेंगे. इसका नुकसान कांग्रेस को होगा. बीजेपी को नहीं. '' उल्लेखनीय है कि पिछले साल दिल्ली नगर निगम चुनावों में बीएसपी को पंद्रह से अधिक सीटों पर सफलता मिली थी और उसके बाद से ही कयास लगाए जा रहे हैं कि विधानसभा चुनावों में वो बड़ा उलटफेर कर सकती है. मल्होत्रा दिल्ली में मुख्यमंत्री पद के लिए बीजेपी के घोषित उम्मीदवार है. उनका कहना था कि दिल्ली में सत्ता विरोधी लहर चल रही है और जनता इस बार कांग्रेस को हराएगी. दिल्ली में पिछले दस साल से शीला दीक्षित के नेतृत्व में कांग्रेस पार्टी की सरकार है. मुद्दों के बारे में बीजेपी नेता का कहना था, ''बिजली सड़क पानी सब मुद्दा है. सीलिंग, कालोनियों को रेगुलराइज़ न करना, बढ़ती मंहगाई, आतंकवाद से लोग जूझ रहे हैं. निकम्मी सरकार को कौन वोट देगा. '' उन्होंने शीला दीक्षित सरकार पर भ्रष्टाचार का आरोप भी लगाया और कहा कि मंहगाई दिल्ली चुनावों में सबसे बड़ा मुद्दा है. उल्लेखनीय है कि दस साल पहले कांग्रेस पार्टी प्याज की बढ़ती क़ीमतों को मुद्दा बनाकर सरकार में आई थी. मल्होत्रा का कहना था कि इस बार टमाटर की क़ीमतें आसमान छू रही हैं और साथ ही सभी चीज़ें मंहगी हो गई हैं. कांग्रेस अपनी उपलब्धियों के रुप में मेट्रो का निर्माण और फ्लाईओवरों के निर्माण को गिनाती है. इस बारे में मल्होत्रा कहते हैं कि मेट्रो का काम बीजेपी के शासनकाल में शुरु हुआ था और इसका श्रेय कांग्रेस को देना सही नहीं है. उनका कहना था, '' मेट्रो की शुरुआत हमने की थी. फ्लाईओवर कितने ग़लत तरीके से बने हैं. बीआरटी कॉरीडोर को देख लीजिए. ट्रैफ़िक जाम लग रहा है घंटों का. इसी तरह का शहर बनाना है उनको जहां लोगों को दिक्कतें हों. '' मल्होत्रा का कहना है कि बीजेपी दिल्ली में दो तिहाई बहुमत से जीतेगी और इसका फ़ायदा आने वाले आम चुनावों में भी पार्टी को मिलेगा.

Summary:

दिल्ली विधानसभा चुनावों में भारतीय जनता पार्टी के मुख्यमंत्री पद के उम्मीदवार वीके मल्होत्रा का कहना है कि चुनावों में बसपा एक बड़ा फैक्टर साबित होगी.


Prompt:
Summarize the following text in Hindi.

Text:
फॉकनर की शतकीय पारी से ऑस्ट्रेलियाई टीम की मैच में वापसी हुई है. आठ विकेट के नुकसान के बावजूद ऑस्ट्रेलियाई बल्लेबाज़ फॉकनर साथी खिलाड़ी मैके के साथ क्रीज़ पर डटे हुए हैं. मैच बेहद रोमांचक होता जा रहा है. इससे पहले भारत के रोहित शर्मा के धमाकेदार दोहरे शतक की बदौलत टीम इंडिया ने 383 रन बनाए. रोहित ने 158 गेंदों पर 16 छक्कों और 12 चौकों की मदद से 209 रन बनाए. एकदिवसीय मैच में दोहरा शतक जमाने वाले वो तीसरे बल्लेबाज़ बन गए. इससे पहले भारत के ही वीरेंद्र सहवाग ने 219 रन और सचिन तेंदुलकर ने नाबाद 200 रन बनाए थे. इसके अलावा छक्कों की बरसात करते हुए रोहित शर्मा ने कई नए रिकॉर्ड्स बना डाले. उन्होंने कुल 16 छक्के लगाए जो एकदिवसीय मैच की एक पारी में किसी भी बल्लेबाज़ द्वारा मारे गए सबसे ज़्यादा छक्के हैं. शतक रोहित ने अपना शतक 114 गेंदो पर चार चौकों और छह छक्कों की मदद से पूरा किया. शतक पूरे होते ही वो ख़ासतौर पर आक्रमक हो गए. बाक़ी के 109 रन उन्होंने सिर्फ़ 44 गेंदों पर 10 छक्कों और आठ चौकों की मदद से बना डाले. उनकी धमाकेदार पारी की बदौलत भारत ने ऑस्ट्रेलिया को 384 रन का लक्ष्य दिया है. रोहित शर्मा के अलावा भारत के कप्तान महेंद्र सिंह धोनी ने 38 गेंदों पर 62 और शिखर धवन ने 57 गेंदों पर 60 रन बनाए. रोहित शर्मा और महेंद्र सिंह धोनी की आतिशी पारी का अंदाज़ा इस बात से लगाया जा सकता है कि भारत ने आख़िरी के 10 ओवरों में 141 रन और आख़िर के पांच ओवरों में 100 रन ठोक डाले. सात मैचों की सीरिज़ में बंगलौर में खेला जा रहा मैच आख़िरी मैच है. इससे पहले दोनों टीमों ने दो-दो मैच जीते हैं जबकि दो मैच बारिश की नज़र चढ़ गए थे. बंगलौर मैच के फ़ैसले पर ही सिरीज़ का फ़ैसला होगा. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

बैंगलोर में निर्णायक वनडे में ऑस्ट्रेलिया ने भारत के 384 रन के विशाल लक्ष्य के जवाब में शानदार वापसी की है. फॉकनर के तूफ़ानी शतक की बदौलत मैच रोमांचक मोड़ पर पहुंच गया है.


Prompt:
Summarize the following text in Hindi.

Text:
प्रीवेंटिंग स्यूसाइड नाम की इस रिपोर्ट में दर्ज आंकड़े कहते हैं कि भारत में साल 2012 में 2,58,075 लोगों ने आत्महत्या की. महिलाओं के बजाए उन पुरूषों की संख्या ज़्यादा है जिन्होंने अपनी जान ली है. 99,977 महिलाओं ने आत्महत्या की है जबकि 1,58,098 पुरुषों ने अपनी जान ख़ुद ली है. आंकड़े हर चालीस सेकेंड पर दुनिया में कोई आत्महत्या कर रहा है. आत्महत्या के मामलों पर जारी की गई अपनी पहली रिपोर्ट में विश्व स्वास्थ्य संगठन ने कहा है कि दुनिया भर में तक़रीबन आठ लाख लोग हर साल अपनी जान ले लेते हैं. हर चालीस सेकेंड में दुनिया के किसी ना किसी हिस्से में कोई आत्महत्या करता है. संगठन की रिपोर्ट ने आत्महत्या को एक सार्वजनिक स्वास्थ्य समस्या के तौर पर रेखांकित किया है जिसे ख़त्म करने की ज़रूरत है. यह रिपोर्ट इस बात की चेतावनी देती है कि मीडिया में आत्महत्या के मामलों की रिपोर्टिंग इस तरह की घटनाओं के दोहराए जाने का कारण बनती हैं. विश्व स्वास्थ्य संगठन का कहना है कि महिलाओं के मुक़ाबले पुरषों में आत्महत्या करने की संभावना तीन गुना ज़्यादा है. आत्महत्या की यह प्रवृत्ति सिर्फ़ उच्च आय वाले देशों में ही नहीं है बल्कि यह आम तौर पर सभी देशों में हो रही हैं. साल 2012 के आंकड़े बताते हैं कि 75 फ़ीसदी आत्महत्या के मामले मध्यम और कम आय वाले देशों में हुए हैं. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

विश्व स्वास्थ्य संगठन की एक रिपोर्ट के मुताबिक़ दुनिया भर में सबसे ज़्यादा आत्महत्या के मामले भारत में हो रहे हैं.


Prompt:
Summarize the following text in Hindi.

Text:
वे आँध्र प्रदेश के दौरे पर थे जहाँ उन्होंने ग़रीबों को ज़मीन बाँटने की योजना के दूसरे चरण की शुरुआत की. कई कार्यक्रमों में भाग लेने के बाद वे दिल्ली लौट आए हैं. सबसे पहले 'प्रेस एंड नेशन' कार्यक्रम में भाग बोलते हुए उन्होंने नक्सली समस्या को लेकर मीडिया की भूमिका की सराहना की. इस कार्यक्रम का आयोजन तेलगु दैनिक प्रजाशक्ति ने किया था. उन्होंने कहा कि सरकार किसी भी प्रकार के हिंसा को बर्दाश्त नहीं करेगी. उन्होंने कहा, "हमारी व्यवस्था हमें इस बात की स्वतंत्रता देती है कि हम अपनी बात लोगों को प्रभावित करें और उनका समर्थन हासिल करें, मैने यही बात कश्मीर में हुर्रियत कांफ़्रेंस से, असम में उल्फ़ा से कही है और आँध्र प्रदेश में नक्सलियों से कह रहा हूँ." उन्होंने कहा, "हर वो राजनीतिक संगठन जो जनता के हितों की बात करता है उसे अपनी राजनीतिक लोकप्रियता को मतपेटी से मापना चाहिए. लोकतंत्र में जनता की भावनाएँ मतपेटियों से होकर गुज़रती हैं बंदूक की गोलियों से नहीं." ज़मीन वितरण ज़मीन बाँटने की योजना के दूसरे चरण की शुरुआत प्रधानमंत्री सिंह ने की. इस चरण में मेंडक ज़िले में 1.68 लाख एकड़ ज़मीन ग़रीबों को बाँटी जाएगी. उन्होंने कहा, "महात्मा गाँधी ने ग़रीबी, बेरोज़गारी और अशिक्षा को दूर करने का जो सपना देखा था वह अभी अधूरा है लेकिन जिस तरह हम विकास कर रहे हैं वह जारी रहा तो अगले दशक तक वह पूरा हो जाएगा." उन्होंने कहा कि विकास का लक्ष्य हासिल करने के लिए अधिकारियों और पंचायती राज संस्थाओं को मिलकर काम करना होगा और जनता को चौकस रहना होगा. उन्होंने आँध्र प्रदेश को भरपूर सहयोग देने का वादा भी किया. नक्सलियों की माँगों में एक मुख्य मुद्दा यह भी था कि ग़रीब लोगों को ज़मीन आबंटित किया जाए. संयोग है कि नक्सली संगठनों पर प्रतिबंध लागाए जाने के तीन दिनों बाद ग़रीबों को ज़मीनें बाँटी जा रही हैं. हालांकि इस योजना का पहला चरण 26 जनवरी को शुरु किया गया था और उसमें डेढ़ लाख एकड़ ज़मीनें ग़रीबों को बाँटीं गई थीं. इससे पहले प्रधानमंत्री ने पूर्व राष्ट्रपति नीलम संजीव रेड्डी की प्रतिमा का अनावरण किया. कार्यक्रम के दौरान उनके साथ मुख्यमंत्री वाय राजशेखर रेड्डी और आँध्र प्रदेश के प्रभारी महासचिव दिग्विजय सिंह भी थे.

Summary:

आँध्र प्रदेश के दौरे पर गए प्रधानमंत्री मनमोहन सिंह ने नक्सलियों को चुनौती दी है कि यदि वे लोगों के बीच लोकप्रिय हैं तो उन्हें चुनाव लड़ना चाहिए.


Prompt:
Summarize the following text in Hindi.

Text:
राजकोट में वेस्टइंडीज के ख़िलाफ़ पृथ्वी शॉ सबसे कम उम्र में टेस्ट शतक बनाने वाले भारतीय क्रिकेटर बने हैं. आज से पांच साल पहले भी उन्होंने एक कारनामा किया था तब सचिन तेंदुलकर के संन्यास के बाद भारत को एक सचिन जैसे ही धुरंधर बल्लेबाज़ की खोज थी. सचिन तेंदुलकर के अंतरराष्ट्रीय क्रिकेट को अलविदा कहने के बाद ये सवाल उठने लगे थे कि सचिन की विरासत कौन संभालेगा? क्या सचिन जैसा दूसरा खिलाड़ी आ पाएगा? इसका जवाब इतना आसान नहीं था क्योंकि सचिन जैसा खिलाड़ी एक दिन में नहीं बनता. वर्षों की साधना और क्रिकेट के मैदान पर प्रतिभा दिखाने के बाद कोई सचिन बनता है. लेकिन उसी दौरान सचिन के रिटायरमेंट के कुछ ही दिन बाद नवंबर 2013 में हैरिस शील्ड प्रतियोगिता में रिकॉर्डतोड़ 546 रन बनाकर 15 साल के पृथ्वी शॉ ने सबका ध्यान अपनी ओर खींचा. रिज़वी स्प्रिंगफ़ील्ड के कप्तान पृथ्वी शॉ ने सेंट फ़्रांसिस डी असीसी के ख़िलाफ़ 330 गेंदों पर 546 रन बनाकर अरमान जाफ़र के 498 रनों का रिकॉर्ड तोड़ दिया था. उनकी इसी सफलता के बाद बीबीसी ने पृथ्वी शॉ का इंटरव्यू लिया था. बीबीसी हिंदी के साथ विशेष बातचीत में पृथ्वी ने कहा कि उन्हें इसका अंदाज़ा नहीं था कि वे विश्व रिकॉर्ड बनाने जा रहे हैं. उन्होंने कहा, "मेरे लिए अच्छा मौक़ा था और विकेट भी काफ़ी अच्छा था. मैं संयम से खेल रहा था. मुझे मेरे कोच ने कहा था कि सिंगल्स पर ध्यान दो और मैंने वैसा ही किया." सचिन तेंदुलकर के मुरीद हालाँकि अपनी पारी में पृथ्वी ने 85 चौके और पाँच छक्के लगाए. पृथ्वी के आदर्श भी सचिन तेंदुलकर हैं. वे मानते हैं कि सचिन से उन्होंने काफ़ी कुछ सीखा है. उन्होंने कहा, "मैं भारत के लिए क्रिकेट खेलना चाहता हूँ, लेकिन अभी सोचा नहीं है कुछ. क्योंकि अभी यह मेरी शुरुआत है. मैं अभी काफ़ी छोटा हूँ और मुझे आगे अभी बहुत खेलना है." उन्होंने कहा, "वो एक अलग दुनिया थी. मेरा वहाँ का अनुभव बहुत अच्छा था. लेकिन भारत में भी उभरते हुए क्रिकेटरों के लिए अच्छी सुविधा है. भारत ने इस मोर्चे पर काफ़ी सुधार किया है." पृथ्वी सचिन के ज़बरदस्त प्रशंसक हैं. वे कहते हैं कि सचिन की ईमानदारी और नम्रता से वे काफ़ी प्रभावित हैं, लेकिन वे ख़ुद पृथ्वी बनना चाहते हैं. 'पढ़ाई में भी अच्छा करे' अपनी बल्लेबाज़ी की शैली के बारे में पृथ्वी कहते हैं कि वे टीम की ज़रूरत के हिसाब से खेलते हैं. पृथ्वी के पिता पंकज शॉ अपने बेटे के प्रदर्शन से गदगद हैं. वे चाहते हैं कि उनका बेटा अच्छा खेलता रहे. बीबीसी से बातचीत में उन्होंने कहा, "पृथ्वी ने पाँच साल की उम्र से ही क्रिकेट खेलना शुरू कर दिया था. हमने शुरू से ही उसे हरसंभव सुविधा प्रदान की." उन्होंने स्वीकार किया कि हैरिसशील्ड में विश्व रिकॉर्ड बनाने के बाद वे मीडिया की सुर्ख़ियों में आ गए हैं, लेकिन इससे उन पर दबाव नहीं होगा, बल्कि उनके बेटे को अपनी ज़िम्मेदारी का अहसास होगा. पृथ्वी के पिता रेडीमेड गारमेंट्स के सेल्समैन हैं और अपने बेटे को लेकर उनके काफ़ी अरमान हैं. वे चाहते हैं कि नौवीं क्लास में पढ़ रहा उनका बेटा क्रिकेट के साथ-साथ पढ़ाई में भी अच्छा करे. ये भी पढ़ें: (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो भी कर सकते हैं.)

Summary:

(ये आर्टिकल पहली बार 20 नवंबर 2013 को प्रकाशित हुआ था. आज पृथ्वी शॉ ने पहले टेस्ट मैच में सेंचुरी लगाई है. इसलिए इसे एक बार फिर प्रकाशित किया जा रहा है. )


Prompt:
Summarize the following text in Hindi.

Text:
भाजपा नेता सुषमा स्वराज ने पहले ही घोषणा कर दी थी कि एनडीए रेल मंत्री लालू प्रसाद को रेल बजट नहीं पढ़ने देगा. उनका कहना था कि रेल मंत्री को केवल बजट को पटल पर रखने की अनुमति दी जाएगी. सुषमा स्वराज का कहना था,'' हम इस संबंध में लोकसभा अध्यक्ष से अपील करेंगे. यदि वो हमारी अपील को स्वीकार कर लेते हैं, तो हम चुप रहेंगे. लेकिन हम रेल मंत्री को बजट भाषण नहीं पढ़ने देंगे.'' दूसरी ओर रेल मंत्री लालू प्रसाद की मानी जाए तो इस वर्ष का रेल बजट अच्छा होगा जिसमें समाज के सभी वर्गों का ख्याल रखा गया है और साथ ही सुरक्षा के उपायों पर अधिक ध्यान दिया गया है. रेल बजट की पूर्व संध्या पर रेल मंत्री ने इस बात के संकेत दिए कि बजट में शायद ही ऐसी कोई घोषणा हो जिससे उनकी लोकप्रियता घटने की कोई संभावना बने. यानी की अंदाज़ा लगाया जा सकता है कि यात्री किराए में बढ़ोतरी नहीं होगी. बार बार पूछे जाने पर लालू ने केवल इतना कहा,'' अच्छे बजट की उम्मीद कीजिए. हमने पिछले साल में आम आदमी को ध्यान में रखते हुए बजट बनाया था.'' उन्होंने कहा कि वो किराए भाड़े के बारे में फिलहाल कुछ भी नहीं कहना चाहेंगे. रेल बजट ऐसे समय में आया है जब कुछ ही दिन पहले समझौता एक्सप्रेस में विस्फोट हुआ है और रेलवे में सुरक्षा को लेकर कई सवाल खड़े हुए हैं. जाहिर है रेल मंत्री को बजट में सुरक्षा संबंधी प्रावधानों पर कुछ अतिरिक्त ध्यान अवश्य देना पड़ा है. वो कहते हैं.'' सुरक्षा से जुड़े सभी विषयों पर हमने विचार किया है और बजट बनाते समय इसका भी पूरा ध्यान रखा है.'' रेल मंत्री का कहना था कि रेल बजट से लोगों को बहुत उम्मीदें रहती हैं क्योंकि ट्रेन के ज़रिए लाखों की संख्या में लोग यात्रा करते हैं. इसके साथ ही स्टील, धातु और खाद जैसी महत्वपूर्ण वस्तुएं ट्रेनों के द्वारा ही ढोई जाती हैं.

Summary:

रेल बजट के दौरान विपक्षी एनडीए सदस्यों के भारी हंगामे के बावजूद रेल मंत्री लालू यादव इसे पेश कर रहे हैं. विपक्ष क्वात्रोकी मामले पर सरकार से सफ़ाई माँग रहा है.


Prompt:
Summarize the following text in Hindi.

Text:
नाइजीरिया में लागोस के म्यूसॉन शैल हॉल में रिहर्सल के दौरान उनसे बातचीत की शुरुआत हुई, उन्होनें सिगरेट सुलगाई और मैने पेन संभाल लिया. रीमिक्स गीतों को लेकर लोगों में और संगीत जगत दोनों में कुछ रोष है. सुखविंदर सिहं का क्या कहना है? देखिए...रीमिक्स के पीछे जो मक़सद था कि नई पीढ़ी को पुराने गानों से, गीतकारों, संगीतकारो से परिचित करवाया जाए वो तो पीछे ही छूट गया है. रीमिक्स के नाम पर संगीत के साथ भद्दा मज़ाक हो रहा है. मै तो इसे क्राइम ही मानता हूँ. देखिए, किसी चीज़ को नए तरीक़े से पेश करने में कोई बुराई नहीं, लेकिन अपने कल्चर का कुछ तो ध्यान रखना ही चाहिए. आजकल आइटम गाना फ़िल्म का ज़रुरी हिस्सा बनता जा रहा है. आपको क्या लगता है, यह इतना ज़रुरी होना चाहिए ? हाँ, ज़रुरी हिस्सा तो बन गया है, लेकिन कितने लोग शोले के महबूबा-महबूबा जैसा आइटम गीत बना रहे हैं. मुग़लेआज़म और मदरइंडिया मे भी आइटम गाना था, लेकिन आज बिना ज़रुरत इसे फ़िल्म में ठूंसा जा रहा है. आइटम सॉन्ग का मतलब अधनंगी लड़कियां और शोर-शराबा हो गया है. हेलेन आइटम सांग करतीं थी लेकिन आज कोई उनका मुक़ाबला कर सकता है क्या. हालांकि मुझे भी आइटम गाने से ही फेम मिली है लेकिन फ़िर एक के बाद एक वैसे ही ऑफ़र आने लगे तो मैने प्रोड्यूसरों को हाथ जोड़ दिए भईया प्लीज़ मुझे वेश्या मत बनाओ, मुझे कुछ और भी गाने दो. आज के दौर में वैसा संगीत क्यों नहीं बनता जो साठ या सत्तर के दशक में बनता था कमी कहाँ है? उस दौर में बीस के क़रीब संगीतकार थे लेकिन सब एक से बढ़ कर एक टेलैंटेड और मेहनती थे. संगीत ही उनकी जान था. एक टीम की तरह गीतकार, संगीतकार, गायक, निर्माता, निर्देशक बैठते थे और फ़िल्म की सिचुएशन के हिसाब से गाना तैयार होता था. आज सौ के लगभग संगीतकार और गायक हैं, लेकिन दो या तीन की ही बराबरी उस दौर के संगीतकारों से की जा सकती है. ऐसा नहीं है कि आज अच्छे गाने नहीं बनते, लेकिन आज गायक और संगीतकार के दिमाग़ में गाने के अलावा और भी हज़ारों चीज़े होतीं हैं. कुछ फ़िल्मकार बिना गीत संगीत के फ़िल्में बना रहे है, एक गायक और संगीतकार होने के नाते आपको यह देख कर कैसा लगता है? वो लोग बिल्कुल सही कर रहे हैं. एक बहुत ही ख़ूबसूरत गाना अगर फ़िल्म में सही जगह पर नहीं है तो वो फ़िल्म को डुबो भी सकता है. अगर गानों को डालने से फ़िल्म की आत्मा मरती है तो उनका न होना ही अच्छा है. मेरा मानना है कि फ़िल्म की रफ्तार मे कोई फर्क नहीं पड़ना चाहिए गाना हो या न हो. एक हीरोइन का कहना है कि आज फ़िल्म को सेक्स या शाहरुख़ ख़ान ही चला सकते है आपकी क्या प्रतिक्रिया है, गीत संगीत के लिए कोई जगह ही नहीं बची? पहली बात तो यह कम्पैरिज़न ही ग़लत है. सेक्स का दौर आया था लेकिन आजकल कुछ इस तरह ही फ़िल्में बन रहीं हैं जो बतातीं है कि लोगों की पसंद बड़ी तेज़ी से बदल रही है. शाहरुख़ ख़ान बड़े ज़बरदस्त कलाकार हैं उनकी अपनी जगह है. लेकिन संगीत तो इन सबसे बढ़ कर रहा है. ढेरों ऐसी फ़िल्में हैं जो गानों के बल पर ही चलीं और आज भी लोग गानों से खिचें थियेटर चले आते है. संगीत ने आपको नाम, शोहरत, पैसा सभी कुछ दिया है बदले में आप संगीत के लिए क्या कर रहे है? यह सही है कि मैं आज जो कुछ हूँ संगीत की वजह से हूँ. भगवान ने मुझे यह कला दी है. मै चाहता हूँ इस बहाने मुझसे कुछ भला हो तो अच्छा ही है. अब संगीतकार के तौर कुछ फ़िल्में कर रहा हूँ तो नई आवाज़ों को मौक़ा देने की कोशिश करुंगा. एक स्टूडियो का भी प्रोजेक्ट है जहाँ कुछ अलग करने वालों को अपना टेलैंट दिखाने का मौक़ा मिलेगा.

Summary:

चल छइयां-छइयां से फ़िल्मी दुनिया पर छा जाने वाले युवा गायक सुखविंदर सिंह ने अब तक ढेरों हिट गीत दिए है. संघर्ष करके सफलता की सीढ़ियाँ चढ़ने वाले सुखविंदर सिंह का मानना है कि कलाकार पैदा होता है बनाया नहीं जाता.


Prompt:
Summarize the following text in Hindi.

Text:
पाकिस्तान के सरकारी टेलीविज़न पीटीवी के न्यूज़ नाइट कार्यक्रम में सवालों के जवाब में उन्होंने यह बात कही. इस्लामाबाद में मंगलवार को पीटीवी के कार्यक्रम की रिकॉर्डिंग में मौजूद पत्रकार एहतेशाम उल हक़ ने बीबीसी को बताया कि मुशर्रफ़ ने भारत-पाकिस्तान बातचीत में कश्मीर मुद्दे की अहमियत पर ज़ोर दिया. एक सवाल के जवाब में मुशर्रफ़ ने कहा कि उन्होंने भारतीय प्रधानमंत्री अटल बिहारी वाजपेयी, अमरीका और पश्चिमी जगत को साफ बता दिया है कि जुलाई-अगस्त तक द्विपक्षीय वार्ताओं में कश्मीर पर बातचीत नहीं हुई तो वह शांति प्रक्रिया में शामिल नहीं रहेंगे. ग़ौरतलब है कि जुलाई-अगस्त में दोनों देशों के बीच पहले विदेश सचिव और फिर विदेश मंत्री स्तर पर बातचीत होनी है. मुशर्रफ़ ने कहा कि उस बातचीत में कश्मीर का मुद्दा आना चाहिए और दोनों देशों को किसी समाधान की ओर बढ़ना चाहिए. पाकिस्तानी राष्ट्रपति ने चेतावनी दी कि कश्मीर मुद्दे पर प्रगति नहीं होने की स्थिति में उनके देश के लिए शांति प्रक्रिया को आगे बढ़ाना मुश्किल हो जाएगा. मुशर्रफ़ ने जम्मू कश्मीर के अलगाववादी आंदोलन को पाकिस्तान का राजनीतिक और कूटनीतिक समर्थन हर हाल में जारी रखने की भी बात की.

Summary:

पाकिस्तानी राष्ट्रपति मुशर्रफ़ ने कहा है कि जुलाई-अगस्त तक कश्मीर मसले पर प्रगति नहीं होने पर उनके लिए भारत के साथ शांति प्रक्रिया से जुड़े रहना मुश्किल हो जाएगा.


Prompt:
Summarize the following text in Hindi.

Text:
देश में हाल में हुई नौका दुर्घटना में क़रीब 300 लोगों के मारे जाने के बाद यह क़दम उठाया जा रहा है. राष्ट्रपति ने टेलीविज़न पर देश को संबोधित करते हुए औपचारिक रूप से इस हादसे के लिए जनता से माफी मांगी. उन्होंने कहा कि बचाव कार्यों के लिए एक नई एजेंसी का गठन किया जाएगा जबकि जाँच का काम पुलिस के ज़िम्मे रहेगा. गत 16 अप्रैल को सेवोल नाम की एक नौका के पलटने से 281 यात्री मारे गए थे जिनमें से अधिकतर स्कूली बच्चे थे. नौका में सवार 23 यात्री अब भी लापता हैं. ज़िम्मेदारी राष्ट्रपति पार्क ने कहा, "इस मामले में जो ढिलाई बरती गई उसकी ज़िम्मेदारी मेरी बनती है." उन्होंने कहा कि तटरक्षक बल अपनी ज़िम्मेदारी निभाने में नाकाम रहा. अगर उनसे तुरंत राहत कार्य शुरू किया होता तो कई जानें बच सकती थीं. राष्ट्रपति ने कहा कि अपने मौजूदा स्वरूप में तटरक्षक बल ऐसी बड़ी दुर्घटना की स्थिति से निपटने में सक्षम नहीं है. समाचार एजेंसी रायटर्स के मुताबिक़ पार्क ने कहा, "तटरक्षक बल का ढांचा बड़ा है लेकिन उसके पास सामुद्रिक सुरक्षा के लिए कर्मचारियों और बजट की कमी है. साथ ही बचाव के लिए प्रशिक्षण भी नाकाफ़ी है." राष्ट्रपति कार्यालय ने एजेंसियों को बताया कि उनकी योजना को पहले संसद से मंजूरी दिलानी होगी जहाँ उनकी पार्टी सैनूरी बहुमत में है. हादसा पार्क ने तटरक्षक बल को भंग किए जाने सहित कई उपायों की घोषणा की. अंतरिम जाँच के मुताबिक़ नौका में क्षमता से तीन गुना ज़्यादा लोग सवार थे और तेज़ी से मोड़ लेने के चक्कर में नौका पलटी थी. नौका के कप्तान और चालक दल के तीन सदस्यों पर जनसंहार का मुक़दमा चलाया जाएगा. अभियोजकों ने चालक दल के 11 अन्य सदस्यों पर लापरवाही बरतने का आरोप लगाया है. इस दुर्घटना में चालक दल के 29 में से 22 सदस्यों समेत 172 यात्री ही बच पाए थे. (बीबीसी हिंदी केएंड्रॉइड ऐप के लिए यहां क्लिक करें. आप बीबीसी हिंदी के फ़ेसबुक और ट्विटर से भी जुड़ सकते हैं.)

Summary:

दक्षिण कोरिया की राष्ट्रपति पार्क गियून-हे ने कहा है कि देश के तटरक्षक बल को भंग कर दिया जाएगा.


Prompt:
Summarize the following text in Hindi.

Text:
लिएंडर पेस अभिनीत फिल्म 'राजधानी एक्सप्रेस' 4 जनवरी, 2013 को रिलीज़ होने के लिए तैयार है. हाल ही में फिल्म का पहला लुक मुंबई में सभी के सामने पेश किया गया. इस मौके पर फिल्म की ज़्यादातर कास्ट मौजूद थी लेकिन फिल्म के लीड हीरो यानी खुद लिएंडर पेस यहां मौजूद नहीं थे. तो क्या थी लिएंडर के इस मौके पर मौजूद न होने की वजह? जब बीबीसी ने लिएंडर से फ़ोन के जरिए संपर्क साधने की कोशिश की तो उन्होंने फ़ोन का कोई जवाब नहीं दिया. हालांकि लिएंडर के बचाव में बोलते हुए उनकी फिल्म के पीआर ने ज़रूर इस पूरे मामले पर रौशनी डाली. क्यों नहीं आए लिएंडर पेस के पीआर के मुताबिक, जिस दिन फिल्म का पहला लुक लॉन्च किया गया, उस दिन लिएंडर कोलकाता में थे और फ्लाइट में देरी के कारण वो इस इवेंट में समय पर पहुंच नहीं पाए. खैर अब लिएंडर नहीं आए सो नहीं आए लेकिन इस मौके पर उनकी तारीफ करने वालों की कमी नहीं थी. फिल्म में लिएंडर के साथ काम करने वाली अभिनेत्री सियाली भगत कहती हैं, ''लिएंडर बहुत ही मेहनती हैं. फिल्म में मैंने जो भी दृश्य उनके साथ किए हैं, उन्होंने उन सभी दृश्यों पर बहुत मेहनत की. वो तो एक्टिंग वर्कशॉप में भी आते थे.'' सियाली ये भी कहती हैं कि लिएंडर टेनिस के महारथी हैं और इसके बावजूद उन्होंने अभिनय में कदम रखा और जी-तोड़ मेहनत भी की. वो ये भी कहने से खुद को रोक नहीं पाई कि फिल्म में लिएंडर ने बहुत ही अच्छा काम किया है. जल्द ही रिलीज़ हो रही इस फिल्म का निर्देशन किया है अशोक कोहली ने. लिएंडर की ही तरह बतौर निर्देशक ये अशोक की भी पहली ही फिल्म है.

Summary:

भारत के टेनिस स्टार लिएंडर पेस ने यूं तो हर सर्फेस पर टेनिस खेला हैं लेकिन जल्द ही वो एक नए प्लेटफार्म पर अपना टैलेंट आजमाते नज़र आएंगे और ये टैलेंट टेनिस नहीं बल्कि अभिनय है.


Prompt:
Summarize the following text in Hindi.

Text:
मैं कला के बारे में एक कलाकार के तौर पर बोल रहा हूँ. उन अनुभवों के आधार पर बोल रहा हूँ जो मुझे एक कलाकार के तौर पर हुए हैं. अकादमिक तौर पर मैं कला विशेषज्ञ नहीं हूँ और इसीलिए मेरे द्वारा केवल अपने अनुभवों के साधारणीकरण के आधार पर कला के बारे में कहना अकादमिक जगत के लोगों को बुरा लग सकता है. मेरा लेक्चर कला की दुनिया के बारे में है. कला आप जिसे दुनियाभर के संग्रहालयों, कला दीर्घाओं में देखते हैं या फिर गलियों में और साइबर वर्ल्ड या कहीं भी देखते हैं. मैं इस लेक्चर में बताना चाहूँगा कि लोकतंत्र को कला की समझ नहीं है'. कला जगत में क्या महत्वपूर्ण है और क्या नहीं, इसका निर्णय करने का आधार क्या होता है, इसका जवाब देना आसान नहीं है. अच्छी कला क्या है कला जगत में लोकप्रियता और कलात्मकता के बीच कोई सीधा संबंध नहीं रहा है. मैं इसलिए कह रहा हूँ कि क्योंकि मैं कला के मूल्य के बारे में बात करने जा रहा हूँ. बाज़ार मूल्य, लोकप्रियता, ऐतिहासिक महत्व, कलात्मक गुणवत्ता इत्यादि कला के मूल्य निर्धारण के आधार हो सकते हैं. आप देख सकते हैं कि कला के मूल्य निर्धारण के कई प्रतिमान परस्पर विरोधी भी हो सकते हैं. कई बेहद लोकप्रिय कलाकृतियों को कला के लिए समर्पित लोगों ने वाहियात माना है. 1990 के आसपास दो रूसी कलाकारों ने कई देशों की लोकप्रिय कलाकृतियों का अध्ययन करवाया. उन्होंने पाया कि हर देश में लगभग एक तरह ही की कलाकृति पसंद आती है. ऐसे चित्र मूलतः प्रकृति चित्र थे जिनमें नीले रंग का बहुतायत में इस्तेमाल किया गया था. इस नतीजे के बाद इन कलाकारों ने कहा था कि हम स्वतंत्रता की तलाश में निकले थे, लेकिन हमें ग़ुलामी मिली. किसी कलाकृति के बारे में यह कहना कि यह सुंदर नहीं है, उसके मूल्य निर्धारण का ग़लत प्रतिमान होगा क्योंकि सुंदरता एक बहुत ही सापेक्षिक मूल्य है. यह मूलतः एक कंस्ट्रक्ट है. ऐसे में सवाल उठता है कि अच्छी कला क्या है इसका निर्धारण कौन करता है? बहुत सारी कलाकृतियां विलास की वस्तु हो चुकी हैं. कई सारे कला संग्रहकर्ताओं के लिए फेरारी कार ख़रीदने और कोई महँगी कलाकृति ख़रीदने में कोई अंतर नहीं है. इसलिए इसे भी कला के मूल्य निर्धारण का आधार नहीं माना जा सकता. इसलिए मेरा मानना है कि किसी कलाकृति की गुणवत्ता के निर्धारण का कोई अनुभवसिद्ध तरीक़ा अगर है, तो वो बाज़ार है. और शायद यही वजह है कि आज की दुनिया से कला लुप्त होती जा रही है. 'कला जगत के पोप' कला आलोचक क्लीमेंट ग्रीनबे ने एक बार कहा था, "कला की नाभिनाल पैसे से जुड़ी है, अब वो चाहे निजी पूँजी हो या सरकारी." ऐसे में सवाल उठता है कि किसी कलाकृति की क़ीमत कौन तय करता है, मीडिया, कला आलोचक कला संरक्षक, कला के ख़रीदकार या फिर आम दर्शक ? मेरा मानना है कि कला जगत में किसी कलाकृति के मूल्य निर्धारण में किसी की सर्वाधिक भूमिका होती है तो कला संरक्षक की है. जर्मन कला आलोचक विली बॉनगार्ड ने एक बार कहा था, "कला संरक्षक कला जगत के पोप हैं". मेरा मानना है कि ऐतिहासिक तौर पर कला जगत काफी हद तक अंतर्मुखी रहा है. कई ऐसे सफल कलाकार हुए हैं जिन्हें व्यापक जनता की ज़रूरत नहीं रही है. यह कलाकारों, आर्ट डीलर, संग्रहकर्ताओं के बीच का मामला रहा है. व्यापक जनता तक की कला का पहुँचना बहुत ज़्यादा मायने नहीं रखता है. हालाँकि कोई भी व्यक्ति कला का आनंद उठा सकता है. यहाँ तक कि मैं भी. (ग्रेसन पेरी पॉटर कलाकार हैं. उन्हें कला जगत का प्रतिष्ठित टर्नर प्राइज़ (2003) मिल चुका है. यह लेख उनके बीबीसी रेडियो-4 रीथ वार्षिक व्याख्यान शृंखला के तहत दिए जा रहे पहले व्याख्यान का संपादित अंश है. इस श्रंखला के तहत पेरी चार व्याख्यान देंगे. पेरी अपने दूसरे व्याख्यान में "कला क्या है" विषय पर बोलेंगे.) (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

ग्रेसन पेरी ने "लोकतंत्र को कला की समझ नहीं है" व्याख्यान में किसी कलाकृति के मूल्य निर्धारण के तरीकों पर विचार किया है. उन्होंने वर्तमान समय में किसी कलाकृति में सर्वाधिक प्रभावशाली कारकों पर अपनी राय रखी है. जानिए उन्हीं के शब्दों में.


Prompt:
Summarize the following text in Hindi.

Text:
इसराइल की राजधानी तेल अवीव में सोमवारो को एक रेस्तरां में हुए आत्मघाती हमले में नौ लोगों की मौत हो गई है और 50 से अधिक लोग घायल हैं. अमरीकी सरकार के प्रवक्ता ने कहा कि यह हमला " आतंकवाद की निंदनीय कार्रवाई " है और फ़लस्तीनी प्रशासन ऐसे हमलों को रोकने के लिए ज़िम्मेदार है. इस बीच संयुक्त राष्ट्र महासचिव कोफ़ी अन्नान ने भी कहा कि फ़लस्तीनी प्राधिकरण को आत्मघाती हमलों के ख़िलाफ़ कड़ा रवैया अपनाना चाहिए. चरमपंथी संगठन इस्लामिक जिहाद ने इस हमले की ज़िम्मेदारी ली है. हमलों के बाद इसराइल ने कड़ी प्रतिक्रिया दी है और गज़ा पट्टी पर हवाई हमले किए गए हैं. बुरा प्रभाव व्हाइट हाउस ने कहा है कि तेल अवीव में हुए बम विस्फोटों का हमास समेत अन्य फ़लस्तीनी आतंकवादी संगठनों द्वारा समर्थन करना सही नहीं है और इसके गंभीर परिणाम हो सकते हैं. प्रवक्ता स्कॉट मैकलॉन ने कहा " फ़लस्तीनी मंत्रिमंडल के सदस्यों द्वारा इन हमलों का बचाव करना या समर्थन करना फ़लस्तीनी प्राधिकरण और मध्य पूर्व में शांति स्थापित करने की कोशिशों में लगे अन्य देशों के साथ उनके संबंधों पर बुरा प्रभाव डाल सकता है." इससे पहले फ़लस्तीनी राष्ट्रपति महमूद अब्बास ने इन हमलों की भर्त्सना की थी लेकिन हमास ने कहा था कि यह कार्रवाई बचाव में की गई है. हमास के प्रवक्ता सामी अबू ज़ूहरी कहते हैं कि ये धमाके फ़लस्तीनियों के ख़िलाफ़ जारी इसराइली अपराधों के विरोध में की गई स्वत स्फूर्त प्रक्रिया है. उनका कहना था " फ़लस्तीनी जनता अपना बचाव कर रही है और उन्हें अपने बचाव के लिए कोई भी रास्ता अपनाने का हक है." इसराइल के विदेश मंत्रालय ने इस घटना के लिए हमास को ज़िम्मेदार ठहराया है. विदेश मंत्रालय के प्रवक्ता गिडियॉन मायर ने बीबीसी से कहा "इसमें हमास का सीधा हाथ भले ही न हो लेकिन विचारधारा तो वही है. " अमरीकी विदेश मंत्रालय के प्रवक्ता सीन मैक्कॉरमैक ने कहा है कि अमरीका अब हमास के नेतृत्व वाली सरकार का असली चेहरा देख रहा है. अनिश्चितता की स्थिति संयुक्त राष्ट्र महासचिव कोफ़ी अन्नान ने फ़लस्तीनी राष्ट्रपति महमूद अब्बास से अपील की है कि वो आत्मघाती हमलों के संबंध में कड़ा रुख अपनाएं. उन्होंने कहा कि इसराइल फ़लस्तीनी प्रशासन के मुद्दे पर नौ मई को रुस, अमरीका, यूरोपीय संघ और संयुक्त राष्ट्र की बैठक में वो ये मुद्दा उठाएंगे. यूरोपीय संघ के विदेश मामलों के प्रमुख हाविए सोलाना ने सभी पक्षों से अपील की है कि वो धैर्य से काम लें और हिंसा न फैलाएं. रुस के विदेश मंत्रालय ने बयान जारी कर हमलों की निंदा की है. इस बीच संयुक्त राष्ट्र सुरक्षा परिषद की बैठक में हिस्सा लेने गए इसराइली प्रतिनिधि डैन गिलरमैन ने कहा है कि मध्य पूर्व में अनिश्चितता के बादल मंडरा रहे हैं और पिछले दिनों इस क्षेत्र में कुछ देशों द्वारा दिए गए बयान युद्घ भड़काने वाले हैं.

Summary:

अमरीका ने तेल अवीव में हुए बम हमले के बाद हमास के नेतृत्व वाली फ़लस्तीनी सरकार को चेतावनी दी है कि वो ऐसे " आतंकवादी हमलों" का समर्थन न करे.


Prompt:
Summarize the following text in Hindi.

Text:
बीबीसी उर्दू के ज़ीशान हैदर ने इस घटना का सीसीटीवी फ़ुटेज ट्वीट किया है जिसमें विमान गिरता दिख रहा है. ज़ीशान अपने ट्वीट में लिखते हैं कि फ़ुटेज में विमान के इंजन में आग लगी हुई नज़र नहीं आ रही है. पाकिस्तान इंटरनेशनल एयरलाइंस का ए320 एयरबस विमान लाहौर से रवाना हुआ था. इस विमान में 99 लोग सवार बताए जा रहे हैं जिनमें से 97 की मौत की पुष्टि हो गई है. वहीं, दो घायलों को बचाया गया है. समाप्त ज़ीशान हैदर ने एक तस्वीर भी ट्वीट की है जिसमें विमान हादसे के बाद रिहाइशी इलाक़े का दृश्य दिख रहा है. कैसे हुआ ये हादसा लाहौर से चलकर कराची पहुंचते हुए एयरपोर्ट पर लैंडिंग से ठीक पहले ये विमान रिहाइशी इलाक़े जिन्ना गार्डन मॉडल कॉलोनी में गिर गया जो कि एयरपोर्ट से सिर्फ 3.2 किलोमीटर दूर है. हादसे से पहले विमान के चालक ने इंजन ख़राब होने और विपत्ति का संकेत मेडे जारी किया था. पीआईए के मुख्य अधिकारी एयर वाइस मार्शल अरशद मलिक ने बताया कि पायलट ने ट्रैफ़िक कंट्रोल को बताया था कि विमान में तकनीकी समस्याएं आ रही थीं. पाकिस्तान के समाचार चैनल दुनिया न्यूज़ ने कहा है कि उनके पास पायलट और एयर ट्रैफ़िक कंट्रोल के बीच हुई बातचीत की रिकॉर्डिंग है. ये रिकॉर्डिंग मॉनिटरिंग वेबसाइट liveatc.net पर भी पोस्ट की गई है. इस कथित रिकॉर्डिंग में पायलट कहता है, "विमान के दो इंजनों ने काम करना बंद कर दिया है, .... .... .... मे डे मे डे." घटनास्थल पर मौजूद रहे बीबीसी उर्दू संवाददाता रियाज़ सुहैल कहते हैं, "अधिकारियों के मुताबिक़, इस क्रैश से एक मिनट पहले जहाज़ का एयर ट्रैफ़िक कंट्रोल टावर से संबंध टूट गया था. इसके बाद धुआँ उठता हुआ देखा गया. इसके बाद इस विमान के क्रैश होने की सूचना मिली." (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो भी कर सकते हैं.)

Summary:

पाकिस्तान के कराची में शुक्रवार को हुए विमान हादसे का सीसीटीवी फ़ुटेज सामने आया है जिसमें विमान कराची एयरपोर्ट पर लैंडिंग से पहले एक रिहाइशी इलाक़े पर गिर रहा है.


Prompt:
Summarize the following text in Hindi.

Text:
स्मार्ट वॉच की तैयारी कर रहा है ऐपल पेटेंट ऑफ़िस ने सिर्फ़ इतना बताया कि ऐपल कंपनी ने गुरूवार को अपनी नई तकनीक के लिए पेटेंट का आवेदन किया है, लेकिन इसके लिए जमा किए गए दस्तावेज़ों से पता चलता है कि ऐपल इस पर 2011 के अगस्त महीने से ही काम कर रही थी. यानी अब ये कहा जा सकता है कि आईफ़ोन और आईपैड के बाद ऐपल अब आईवॉच की तैयारी कर रहा है. हालाकि पेटेंट करा लेने के बाद भी कई बार ऐसा होता है कि कंपनी बाज़ार में अपना उत्पाद नहीं उतार पाती है. लेकिन ब्लूमबर्ग, वॉल स्ट्रीट जर्नल और न्यूयॉर्क टाइम्स जैसे सभी मीडिया संस्थानों सभी ने इसी महीने ये ख़बर छापी है कि सूत्रों ने इस बात की पुष्टि की है कि ऐपल हाथ की घड़ी जैसी कोई चीज़ जल्द ही बाज़ार में उतारने की तैयारी कर रहा है. लेकिन जब बीबीसी ने ऐपल से संपर्क किया तो कंपनी ने इस बारे में कुछ भी कहने से इनकार कर दिया. कंगन या स्मार्टवॉच? जानकार बताते हैं कि ऐपल जिस तरह के उपकरण की तैयारी कर रहा है वो चूड़ी या कंगन की तरह हाथ की कलाई में पहनने वाली कोई चीज़ होगी. इस तरह की चीज़ 80 के दशक में किशोरों के बीच ख़ूब लोकप्रिय थी लेकिन बाद में लोग उसे कम पसंद करने लगे क्योंकि कुछ समय के बाद उस उपकरण की आकृति बिगड़ जाती थी. मार्टियन कंपनी आवाज़ से संचालित घड़ी जल्द ही बाज़ार में उतारने वाली है. इसके अलावा कुछ लोगों ने उस उपकरण से हाथों को नुक़सान पहुंचने की भी शिकायत की थी. लेकिन ऐपल उसी उपकरण में तकनीकी तौर पर और सुधार करके नए तरीक़े से पेश करने की तैयारी कर रहा है. हाथ की कलाई में बंधे इस घड़ी या उपकरण का संपर्क फ़ोन, टैबलेट या लैपटॉप से होगा और इस घड़ी के ज़रिए उन उपकरणों से काम लिया जा सकता है. एबीआई रिसर्च के अनुसार फ़ॉसिल, पेबल और सोनी जैसी कंपनियां पहले से ही स्मार्ट वॉच बेच रहीं हैं और सैमसंग तथा मार्टियन कंपनियां इस तरह के उपकरण बाज़ार में लाने की तैयारी कर रही हैं. इस क्षेत्र में फिलहाल नाइक कंपनी के फ़्यूलबैंड और गार्मिन फ़ोररनर का वर्चस्व है जिनका 60 फ़ीसदी बाज़ार पर क़ब्ज़ा है. लेकिन इन उपकरणों में केवल कुछ ही ख़ासियत हैं. विशेषज्ञों के अनुसार स्मार्टवॉच के बारे में तो कई वर्षों से चर्चा होती रही हैं लेकिन लोगों की कल्पना को साकार करने संबंधी तकनीक की खोज हाल ही में हुई है.

Summary:

अमरीकी पेटेंट ऑफ़िस से मिली जानकारी के आधार पर कहा जा सकता है कि ऐपल कंपनी अब आईवॉच यानी एक स्मार्ट घड़ी बनाने की तैयारी कर रही है.


Prompt:
Summarize the following text in Hindi.

Text:
दिल्ली में भारतीय विदेश सचिव शिवशंकर मेनन ने पत्रकारों से बातचीत में कहा कि श्रीलंका ने ज़ोर देकर कहा है कि वह अगले हफ़्ते दिल्ली में होने वाली दक्षिण एशियाई क्षेत्रीय सहयोग संगठन (सार्क) की शिखर बैठक में ये मुद्दा उठा सकता है. मेनन ने कहा कि भारत का मानना है कि ज़रूरत है कि श्रीलंका में संघर्ष से जुड़े सभी पक्ष प्राथमिकता के आधार पर इस समस्या का समाधान खोजें. उनका कहना था, "हमें इस संदर्भ में ये भी देखना होगा कि हम (सार्क देश) आतंकवाद को ख़त्म करने के अपने सहयोग को किस तरह से आगे बढ़ा सकते हैं. हमें ये भी देखना होगा कि जो कदम उठाए गए हैं, क्या वे पर्याप्त हैं या कुछ और करने की कोशिश हो सकती है. ऐसा इसलिए क्योंकि ये मुद्दा हम सभी से संबंधित है." सोमवार को तमिल विद्रोहियों के संगठन एलटीटीई ने पहली बार कोलंबों के बाहर स्थित एक सैन्य अड्डे पर हवाई हमला किया था. मंगलवार को श्रीलंका में तमिल विद्रोहियों ने बट्टिकलोवा ज़िले के एक सैनिक शिविर को निशाना बनाते हुए आत्मघाती हमला किया था जिसमें कम से कम छह लोगों की मौत हो गई. ईरान का अनुरोध उधर भारतीय विदेश सचिव शिवशंकर मेनन ने बताया है कि ईरान ने अनुरोध किया है कि सार्क बैठकों में उसे पर्यवेक्षक के तौर पर शामिल किया जाए. इस विषय पर अगले हफ़्ते होने वाली सार्क बैठक में चर्चा होगी. अफ़ग़ानिस्तान सार्क संगठन में शामिल होने वाला नया देश है जबकि यूरोपीय संघ, अमरीका, चीन, जापान और दक्षिण कोरिया के प्रतिनिधि इस बैठक में पर्यवेक्षकों के रूप में शामिल होंगे.

Summary:

भारत ने कहा है कि वह श्रीलंका में लगातार बढ़ रही हिंसा के बारे में बहुत चिंतित है. श्रीलंका ये मामला अगले हफ़्ते सार्क देशों की शिखर बैठक में उठा सकता है.


Prompt:
Summarize the following text in Hindi.

Text:
वेन जियाबाओ का बचपन बेहद गरीबी में बीता है न्यू यॉर्क टाइम्स अखबार ने कहा है कि इस खबर के प्रकाशित होने के बाद अखबार की वेबसाइट को चीन में ब्लॉक कर दिया गया है. अखबार ने दस्तावेजों के आधार पर कहा है कि वेन के परिवार के लोग उनके शासनकाल में काफी अमीर हो गए हैं. इन लोगों में वेन जियाबाओ की माँ, बेटा, बेटी और छोटे भाई शामिल हैं. अखबार में कहा गया है कि वेन के परिवार वालों के नाम उनके व्यापारिक हिस्सेदारों के बीच में छिपाए गए हैं. न्यूयॉर्क टाइम्स के मुताबिक फिलहाल ऐसे संकेत नहीं मिले हैं कि वेन जियाबाओ अपने परिवार की व्यापारिक गतिविधियों से परिचित हैं या फिर उसमें शामिल हैं. रिपोर्ट के मुताबिक इस बारे में चीनी सरकार और वेन के रिश्तेदारों की इस मामले में प्रतिक्रिया लेने की कोशिश की गई, लेकिन किसी ने भी कुछ कहने से इनकार कर दिया. ग़रीब परिवार अखबार लिखता है कि वेन जियाबाओ की माँ उत्तरी चीन में एक स्कूल टीचर थीं. माओ के एक राजनीतिक अभियान के दौरान उनके पिता ने उन्हें सुअरों की देखभाल का जिम्मा सौंप दिया था. अखबार का कहना है कि पिछले साल एक भाषण के दौरान खुद वेन जियाबाओ ने कहा था कि उनका बचपन बेहद गरीब परिवार में बीता है. न्यूयॉर्क टाइम्स लिखता है, “अब ये स्थितियां बिल्कुल बदल गई हैं और वेन जियाबाओ की नब्बे वर्षीया मां यांग झियुन न सिर्फ गरीबी को बहुत पीछे छोड़ आई हैं बल्कि पूरी तरह से अमीर बन चुकी हैं. कम से कम दस्तावेज तो यही बताते हैं.” अखबार लिखता है कि चीन में वित्तीय सेवा देने वाली एक बड़ी कंपनी में ही उनके नाम से पांच साल पहले एक करोड़ बीस लाख डॉलर का निवेश हुआ था. वेबसाइट ब्लॉक न्यू यॉर्क टाइम्स में इस खबर के प्रकाशित होने के बाद चीन में अखबार की वेबसाइट पर रोक लगा दी गई है.ये जानकारी खुद न्यू यॉर्क टाइम्स अखबार ने दी है. अखबार का ये भी कहना है कि चीन के नियंत्रकों ने देश की सबसे ज्यादा माइक्रोब्लॉगिंग सेवाओं पर भी रोक लगा दी थी जहां इस खबर की चर्चा हो रही थी. न्यू यॉर्क टाइम्स ने अपनी इस खबर में कहा था कि वेन जियाबाओ के परिवार वालों ने इतनी अकूत संपत्ति कैसे अर्जित की या फिर उन्हें इन सबके बारे में पता है भी या नहीं, अखबार के पास इसके विवरण नहीं हैं. लेकिन न्यूयॉर्क टाइम्स के मुताबिक ये स्पष्ट है कि यह सब तब हुआ जब उनके बेटे वेन की चीनी शासन में तरक्की होने लगी. यानी साल 1998 में जब वो देश के उप प्रधानमंत्री और उसके पाँच साल बाद जब प्रधानमंत्री बने. न्यूयॉर्क टाइम्स ने जो दस्तावेज इकट्ठे किए हैं, उनके मुताबिक वेन जियाबाओ की न सिर्फ माँ, बल्कि उनके बेटे, बेटी, छोटा भाई और दूसरे रिश्तेदार भी इस दौरान असाधारण रूप से अमीर बन गए. अखबार लिखता है कि इन सब लोगों के नाम से कम से कम दो अरब सत्तर करोड़ डॉलर की संपत्ति है.

Summary:

अमरीका के न्यूयॉर्क टाइम्स अखबार का कहना है कि उसके पास इन बातों के पुख्ता सबूत हैं कि चीन के प्रधानमंत्री वेन जियाबाओ ने पद पर रहते हुए कम से कम पौने तीन अरब डॉलर की संपत्ति अर्जित की है.


Prompt:
Summarize the following text in Hindi.

Text:
भगदड़ उस समय मची जब पाकिस्तान तहरीक-ए-इंसाफ़ के नेता इमरान ख़ान के भाषण के बाद लोग स्टेडियम से बाहर निकलने की कोशिश कर रहे थे. इमरान ख़ान ने प्रशासन की अक्षमता को इस भगदड़ की वजह बताया है. उन्होंने कहा है कि वे मुल्तान के डिप्टी कमिश्नर की निंदा करते हैं क्योंकि प्रशासन और पुलिस ने सहयोग नहीं किया. घायलों को मुल्तान के अस्पताल में भर्ती कराया गया है. अस्पताल के वरिष्ठ डॉक्टर परवेज़ ने बीबीसी उर्दू को बताया कि 37 घायलों को भर्ती कराया गया है. उनका ये भी कहना है कि इनमें से कोई भी व्यक्ति गंभीर रूप से घायल नहीं है. सरकार विरोधी प्रदर्शन पाकिस्तान में इस साल अगस्त से ही सरकार विरोधी प्रदर्शन हो रहे हैं पाकिस्तान तहरीक-ए-इंसाफ़ के अध्यक्ष इमरान खान विभिन्न शहरों में सरकार विरोधी सभाएं कर रहे हैं. इससे पहले उन्होंने कराची और लाहौर में सभा थी. मुल्तान की इस सभा में बड़ी संख्या में लोग मौजूद थे. इमरान ख़ान पाकिस्तान के प्रधानमंत्री नवाज़ शरीफ़ के इस्तीफ़ें की मांग कर रहे हैं. इमरान का आरोप है कि नवाज़ शरीफ़ ने देश में बीते साल हुआ आम चुनाव धांधली करके जीता था. वहीं नवाज़ शरीफ़ ने भगदड़ में मारे गए लोगों के प्रति संवेदना जताई है और स्थानीय स्वास्थ्य अधिकारियों को घायलों का बेहतर तरीके से इलाज करने का आदेश दिया है. (बीबीसी हिंदी का एंड्रॉयड मोबाइल ऐप डाउनलोड करने के लिए क्लिक करें. आप ख़बरें पढ़ने और अपनी राय देने के लिए हमारे फ़ेसबुक पन्ने पर भी आ सकते हैं और ट्विटर पर फ़ॉलो भी कर सकते हैं.)

Summary:

पाकिस्तान से मिल रही ख़बरों में कहा गया है कि मुल्तान शहर में एक राजनीतिक रैली में मची भगदड़ में कम से कम छह लोग मारे गए हैं और 40 अन्य घायल हुए हैं.


Prompt:
Summarize the following text in Hindi.

Text:
यह बैठक ऐसे समय में हो रही है कि जबकि कुछ ही दिनों पहले दुनिया के प्रमुख औद्योगिक देशों के संगठन जी-8 ने मध्य पूर्व में राजनीतिक सुधारों पर ज़ोर देने की बात कही है. शुरुआत में ही ओआईसी के महासचिव डॉ अब्दुलवाहेद बलकज़ीज ने ज़ोरदार भाषण में मुस्लिम जगत की नाकामियों पर ज़ोर दिया. उन्होंने विदेश मंत्रियों को बताया कि शिक्षा, स्वास्थ्य और आर्थिक विकास के मामले में उनके देशों का रिकॉर्ड काफ़ी ख़राब है. उन्होंने कहा कि "हम सब सदस्य देशों का कुल सकल घरेलू उत्पाद भी फ़्रांस या ब्रिटेन जैसे किसी एक विकसित देश से कम है." उन्होंने कहा कि मुस्लिम समुदाय के इतिहास और वर्तमान में काफ़ी अंतर आ गया है. अब वो बँटा हुआ है, बिखरा हुआ है, अपना आधार खो रहा है और कमज़ोर हो गया है. महासचिव ने कहा, "मुस्लिम जगत आज जो अक्षमता महसूस कर रहा है और उसकी जायज़ मांगों का हल भी नहीं निकल रहा, उसी ने चरमपंथ को बढ़ावा दिया है. चरमपंथियों को भी अपने घिनौने काम करने का मौक़ा मिल गया है." चिंताएँ "यही कारण है कि हमें चरमपंथ का मुक़ाबला दृढ़ निश्चय से करना है क्योंकि ये वो समय है जब हम दुनिया में इस्लाम की छवि सुधारने की कोशिश कर रहे हैं." मेज़बान देश तुर्की के उपप्रधानमंत्री और विदेश मंत्री अब्दुल्ला ग़ुल ने भी कुछ ऐसी ही बातें कहीं, "जो लोग सभ्यताओं के संघर्ष का पाठ पढ़ा रहे हैं, उनकी बात ज़्यादा लोग सुन रहे हैं. हर जगह पूर्वाग्रह, कट्टरपन और भेदभाव दिखाई देता है और असुरक्षा की वजह से दुनिया में आर्थिक संकट का ख़तरा है." वहीं संयुक्त राष्ट्र के विशेष दूत लख्दर ब्राहिमी ने इराक़ की नई अंतरिम सरकार के लिए समर्थन माँगा. उन्होंने कहा कि इराक़ के सामने कई चुनौतियाँ हैं, उसे चुनाव के लिए तैयार करना है. वहाँ की अंतरिम सरकार ने ओआईसी से समर्थन माँगा है और ये समर्थन देना सब के हित में है. महासचिव के तौर पर डॉ अब्दुलवाहेद बलकज़ीज का ये ओआईसी का आख़िरी सम्मेलन है क्योंकि वो रिटायर हो रहे हैं. वो 2001 से इस पद पर हैं. अब इस पद के लिए भी जुगत शुरू हो गई है और तुर्की भी इसे पाने की कोशिश में है.

Summary:

क़ुरान की आयतों के पाठ के साथ इस्लामी देशों के संगठन ओआईसी के 57 सदस्यों की बैठक शुरू हुई.


Prompt:
Summarize the following text in Hindi.

Text:
अपनी अगली फ़िल्म 'सुल्तान' में सलमान ख़ान एक पहलवान का किरदार निभा रहे हैं. बहुत से लोगों ने योगेश्वर की राय का समर्थन किया है तो कुछ ने उनकी मंशा पर ही सवाल उठाए हैं. एक ट्वीट में योगेश्वर दत्त ने कहा था, "पीटी ऊषा, मिल्खा सिंह जैसे बड़े स्पोर्ट्स स्टार हैं जिन्होंने कठिन समय में देश के लिए मेहनत की. खेल के क्षेत्र में इस एम्बेसेडर ने क्या किया?" इस पर सलमान ख़ान के एक फ़ैन (@RiturajKathait) ने योगेश्वर से पूछा, "आपको 2012 में हरियाणा का हेल्थ एम्बेसेडर बनाया गया था. आप डॉक्टर थे क्या? आपने एड्स की दवा विकसित की थी क्या?" इस ट्वीट के जवाब में योगेश्वर ने लिखा, "खिलाड़ी हूँ, इसलिए बनाया था. मैं दारू नहीं पीता, बीड़ी सिगरेट नहीं पीता, अब बताओ अलंपिक के लिये सलमान क्यों?" समाप्त योगेश्वर दत्त फ़ैन (@SarvagyaBengani) के नाम से चल रहे एक और ट्विटर अकाउंट से ट्वीट किया गया, "योगी भाई एक कांस्य क्या जीत लिया इतना फुदक रहे हो. फ़ेडरेशन से पैसा नहीं मिलता तो क्या हुआ. सलमान भाई का दिल बड़ा है जा कर मांग ले." इसके जवाब में योगेश्वर दत्त ने लिखा, "हा हा, हा हा, देख तो लें बात किस बारे में हो रही है. भीख मांगने की आदत नहीं है. भगवान ने बहुत दे रखा है." सलमान ख़ान के एक और फ़ैन सीमांत गौरव (@beingsimant) ने लिखा, "आप अपने खेल पर ध्यान दीजिए और देश के लिए मेडल जीतिए, जैसा कि आपने पहले किया है. सलमान ख़ान को एम्बेसेडर बनाए जाने से भारत की मदद होगी और प्रोत्साहन मिलेगा." योगेश्वर दत्त ने अपने ट्वीट में पूछा था कि गुडविल एम्बेसेडर का क्या काम होता है. इस पर योगेश्वर ने जवाब दिया, "आपके कहने का मतलब है कि किसी को एम्बेसेडर बनाओ तो मदद करेगा नहीं तो नहीं..." सलमान ख़ान के कई फ़ैंस को लगता है कि योगेश्वर ने अपनी ओर ध्यान खींचने के लिए सलमान ख़ान को गुडविल एम्बेसेडर बनाए जाने पर सवाल उठाए हैं. साहिल (@Here4Salman) ने लिखा, "अटेंशन की भीख मांग रहा है सलमान के नाम पर दत्त योगी. आज से पहले तुझे कितने लोग जानते थे? कभी ट्रेंड लिस्ट में अपना नाम देखा?" वहीं बहुत से लोगों ने योगेश्वर का समर्थन करते हुए पूछा है कि आख़िरकार सलमान को गुडविल एम्बेसेडर क्यों बनाया गया है. पहलवान योगेश्वर दत्त ने ओलंपिक में भारत के लिए कांस्य पदक जीता है. पीएस रंधावा (@pskandhala) ने लिखा, "शाबाश योगेश्वर दत्त. आपने खेल जगत को गौरवान्वित किया है और झूठे हीरो को उनकी सही जगह बताई है." सुमित सूरी (@_SumitSuri) ने लिखा, "योगेश्वर ने सही सवाल किया है. गुडविल एम्बेसेडर क्या होता है? लोगों को पागल मत बनाओ. क्या सलमान ख़ान ने खेल के लिए कभी कुछ किया है...नहीं." एक ट्वीट के जवाब में योगेश्वर ने ये भी लिखा की वो निराश नहीं हैं. उन्होंने लिखा, "निराश वो लोग हैं जिनको सच बात हज़म नहीं हो रही, उनको पता नहीं मेने क्या बोला ओर क्यूँ बोला." कुछ लोगों ने योगेश्वर को विवादों से दूर रहने की सलाह भी दी. रिशभ (@imrrishabh ) ने लिखा, "भाई तू कांस्य भी ना जीत पाएगा अगर नेतागिरी पर ध्यान देगा. खेल पर ध्यान दे." चौधरी डी ट्रंप (@sailorsmoon) ने लिखा, "भाई छोड़ो. हमें पदक चाहिए बस और वो तुम लाओगे, एम्बेसेडर नहीं. पड़के लगे रहो बस." (बीबीसी हिंदी के एंड्रॉयड ऐप के लिए यहां क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

फ़िल्म अभिनेता सलमान ख़ान को रियो ओलंपिक का गुडविल एम्बेसेडर बनाए जाने पर पहलवान योगेश्वर दत्त ने सवाल क्या उठाए, सोशल मीडिया वेबसाइट ट्विटर पर नई बहस ही छिड़ गई.


Prompt:
Summarize the following text in Hindi.

Text:
संगठन के अनुसार अमरीका और ब्रिटेन युद्ध को सही ठहराने के लिए ये वजह बता रहे हैं जो ग़लत है. संगठन का कहना है कि अमरीकी राष्ट्रपति जॉर्ज बुश और ब्रिटेन के प्रधानमंत्री टोनी ब्लेयर ने सद्दाम हुसैन को हटाने के लिए इसके पहले कोई क़दम क्यों नहीं उठाया? ये रिपोर्ट उस समय आई है जब इराक़ में हथियार ढूँढ़ने के अमरीकी कार्यक्रम के प्रमुख ने अमरीकी ख़ुफ़िया एजेंसी के आकलन पर शंका जाहिर करते हुए कुछ ही दिन पहले इस्तीफ़ा दे दिया है. इधर ब्लेयर पर भी काफ़ी दबाव है क्योंकि ब्रिटेन के एक हथियार विशेषज्ञ डेविड केली की मौत की परिस्थितियों की जाँच कर रहे आयोग की रिपोर्ट जल्दी ही आने वाली है. ब्लेयर और बुश दोनों ही नेता इस समय आलोचनाओं के घेरे में हैं क्योंकि दोनों का ही दावा था कि सद्दाम हुसैन के पास व्यापक विनाश की क्षमता वाले हथियार थे जबकि ऐसा कुछ भी अभी तक किसी भी जाँच से साबित नहीं हो सका है. न्यूयॉर्क स्थित इस संस्था ने वार्षिक रिपोर्ट में कहा है कि अफ़ग़ानिस्तान में भी मानवाधिकार की स्थिति बिगड़ रही है. इसके अलावा रूस का प्रशासन चेचन्या में युद्ध को आतंकवाद के विरुद्ध युद्ध के नाम पर जायज़ ठहराने की कोशिश कर रहा है. संस्था ने कहा है कि सद्दाम हुसैन का शासन क्रूर रहा होगा मगर इसे हटाने के लिए मार्च 2003 में जो रास्ता अपनाया गया वह ठीक नहीं ठहराया जा सकता. संस्था के अनुसार, "बुश प्रशासन इराक़ में युद्ध को मानवीय हस्तक्षेप कहकर उचित नहीं ठहरा सकता और न ही टोनी ब्लेयर ऐसा कर सकते हैं." उधर सोमवार को अमरीका के एक रेडियो को दिए साक्षात्कार में अमरीका के पूर्व प्रमुख हथियार निरीक्षक डेविड के ने इराक़ में व्यापक विनाश की क्षमता वाले हथियारों की मौजूदगी पर एक बार फिर संदेह जाहिर किया. उनका कहना था कि इराक़ की ओर से ख़तरों के बारे में सीआईए ने जो चेतावनी अमरीकी राष्ट्रपति को दीं उसके बारे में उसे सफाई देनी चाहिए.

Summary:

प्रमुख मानवाधिकार संगठन ह्यूमन राइट्स वॉच का कहना है कि इराक़ की 'क्रूर सत्ता' को हटाना वहाँ जंग छेड़ने का कोई वाजिब कारण नहीं हो सकता है.


Prompt:
Summarize the following text in Hindi.

Text:
इस प्रांत की तीन सीटें महिलाओं के लिए आरक्षित की गई हैं. लेकिन वहाँ संसद का चुनाव लड़ने के लिए तीन महिलाएँ भी सामने नहीं आई हैं. ये वो प्रांत है जहाँ तालेबान का बड़ा दबदबा रहा है और अभी भी उनकी धमकियाँ अभी भी सरकार के आश्वासन से ज़्यादा ताक़तवर होती हैं, भले ही उनकी सत्ता को ख़त्म हुए तीन बरस से ज़्यादा समय बीत गया. और यह स्थिति सिर्फ़ ज़ाबुल में नहीं है और कई प्रांतों में भी यही संकट है. उदाहरण के लिए नूरिस्तान में एक सीट महिला उम्मीदवार के लिए आरक्षित की गई थी लेकिन वहाँ एक भी महिला चुनाव लड़ने के लिए सामने नहीं आई. यानी स्थिति यह है कि संविधान में संसद की 25 प्रतिशत सीटें महिलाओं के लिए आरक्षित करने का प्रावधान तो कर दिया गया है लेकिन स्पष्ट है कि इन सीटों के लिए अभी भी पर्याप्त महिला उम्मीदवार नहीं हैं. अभी भी कुछ लोग इस आरक्षण का खुला विरोध कर रहे हैं. उदाहरण के तौर पर संसद का चुनाव लड़ रहे पूर्व क़बायली लड़ाके अहमद शाह अहमदज़ई का कहना है, “महिलाओं को इतना आरक्षण के बारे में लोया जिरगा में कहा गया था कि हर प्रांत में एक महिला सीट आरक्षित रखी जाए. लेकिन जब संविधान घोषित हुआ तो हमें पता चला कि अंतरराष्ट्रीय समुदाय के दबाव में यह कर दिया गया है.” मुश्किलें काबुल में स्थिति फिर भी ठीक दिखती है क्योंकि यहाँ क़ानून व्यवस्था की स्थिति बाक़ी प्रांतों की तुलना में बेहतर है क्योंकि यहाँ सरकार का असर पूरा है. मज़ारे शरीफ़ को छोड़कर बाक़ी प्रांतों अभी भी क़बायली लड़ाकों का प्रभाव बना हुआ है. काबुल में तो महिलाएँ काम करने के लिए बाहर भी आ रही हैं. लेकिन क्या उनकी स्थिति सचमुच बेहतर है? इस सवाल पर मानवाधिकार आयोग में महिलाओं की स्थिति पर काम कर रहीं अनारकली कहती हैं, “अभी भी मर्द घर की महिलाओं को बाहर काम करने नहीं जाने देना चाहते क्योंकि जो महिलाएँ काम करने बाहर जाती हैं उनको अच्छा नहीं समझा जाता.” वे स्वीकार करती हैं कि बाहर काम करने जाने के कारण कई लोग उनके बारे में ग़लत धारणाएँ बनाते हैं. इसका कारण पूछने पर वे कहती हैं, “दरअसल समाज में शिक्षा इतनी कम है कि महिलाएँ ख़ुद अपने अधिकारों के बारे में नहीं जानतीं.” अफ़ग़ानिस्तान में बमुश्किल 20 प्रतिशत लोग साक्षर हैं और महिलाओं में साक्षरता का प्रतिशत तो 14 ही है. अशिक्षा हिंदू सिख समुदाय के रवींदर सिंह महिलाओं की बदतर स्थिति को अशिक्षा से ही जोड़कर देखते हैं. वे कहते हैं कि जब तक यह स्थिति नहीं सुधरेगी अफ़ग़ानिस्तान में कुछ नहीं बदलने वाला है. काबुल यूनिवर्सिटी में क़ानून और राजनीति विज्ञान विभाग के प्रोफ़ेसर वादिर सफ़ी कहते हैं कि तत्काल तो वैसे भी कुछ नहीं बदलने वाला है और इसके लिए आने वाले समय का इंतज़ार करना होगा. अफ़ग़ानिस्तान में महिलाओं पर पाबंदी और अत्याचार की कहानियाँ जगज़ाहिर हैं और अंतरराष्ट्रीय समुदाय कोशिश कर रहा है कि राजनीति में उनको लाकर समाज को बदलने की कोशिश की जाए. भारत में महिलाओं को संसदीय चुनाव में आरक्षण देने के मसले को दो दशकों से जिस तरह टाला जा रहा है उसे देखकर तो लगता है कि रूढ़ीवादी माने जाने वाले अफ़ग़ानिस्तान ने एकबारगी एक लंबी छलाँग तो लगा ही ली है.

Summary:

ज़ाबुल दक्षिणी अफ़ग़ानिस्तान का एक प्रांत हैं. सड़क से जाएँ तो राजधानी काबुल से कोई सात घंटे की दूरी पर.


Prompt:
Summarize the following text in Hindi.

Text:
ड्रोन विमानों के इस्तेमाल पर सवाल उठते रहे हैं अधिकारियों का कहना है कि मारे गए संदिग्ध चरमपंथियों में अल-कायदा का एक सदस्य भी शामिल है. ड्रोन विमानों ने मीर अली इलाके में दो ठिकानों को निशाना बनाया. उत्तरी वजीरिस्तान, पाकिस्तान और अफगानिस्तान में सक्रिय चरमपंथी समूहों का गढ़ है. यहां बीते सप्ताह हुए एक ड्रोन हमले में तालिबान के वरिष्ठ कमांडर मुल्ला नज़ीर मारे गए थे. मुल्ला नज़ीर पाकिस्तान में सक्रिय चार चरमपंथी धड़ों में से एक के नेता थे जिन्होंने अफगानिस्तान में तालिबान की मदद के लिए लड़ाके भेजे थे. ड्रोन हमले, पाकिस्तान और अमरीका के बीच तनाव की वजह रहे हैं. पाकिस्तान का कहना है कि इन हमलों में उसके निर्दोष नागरिक मारे जाते हैं और इससे उसकी सम्प्रभुता का उल्लंघन होता है. साल 2009 में बराक ओबामा के अमरीकी राष्ट्रपति बनने के बाद पाकिस्तान में ड्रोन हमलों की संख्या बढ़ती गई जिनमें सैकड़ों लोग मारे जा चुके हैं. पाकिस्तान के लोगों में इसकी वजह से गुस्सा रहा है. मारे गए लोगों में अल-कायदा और तालिबान के वरिष्ठ नेता भी शामिल रहे हैं. इसने अलावा और भी कई चरमपंथी मारे जा चुके हैं जिनकी नाम और पहचान जाहिर नहीं हो पाई. इसे भी पढ़ें टॉपिक

Summary:

पाकिस्तान में अधिकारियों का कहना है कि देश के पश्चिमोत्तर कबाइली इलाके उत्तरी वजीरिस्तान में ड्रोन हमले में कम से कम सात लोग मारे गए हैं.


Prompt:
Summarize the following text in Hindi.

Text:
60वें गणतंत्र दिवस की पूर्व संध्या पर राष्ट्र के नाम अपने संबोधन में उन्होंने मुंबई हमलों का ख़ास तौर पर जिक्र किया और कहा कि हमला भारत के आत्मविश्वास को तोड़ने के लिए एक संगठित और सुनियोजित कार्रवाई थी. अपने संबोधन में भारत की पहली महिला राष्ट्रपति ने वित्तीय संस्थानों की निगरानी के लिए तंत्र को और मज़बूत बनाए जाने की बात कही. उन्होंने कहा कि कुछ कंपनियों के ग़लत कार्यकलाप और सीमा से अधिक विस्तार के कारण शेयरधारकों को नुक़सान पहुँचा है. जवाबदेही प्रतिभा पाटिल ने कहा, "ऐसी घटनाएँ हमें अधिक सख़्तीपूर्वक कॉरपोरेट संचालन के लिए सतर्क करती हैं. ऐसे नुक़सान होने पर जवाबदेही के स्पष्ट नियम होने चाहिए. कुछ लोगों की समृद्धि दूसरे लोगों को उनके हक़ से वंचित करने की क़ीमत पर नहीं होनी चाहिए." राष्ट्रपति ने कहा कि उद्योग जगत के लिए यह बड़ा सबक है और सरकार यह सुनिश्चित करने के लिए आवश्यक उपाय कर रही है कि वित्तीय संस्थाएँ और कंपनियाँ उच्च मानदंड और आचरण का सख़्ती से पालन करें. पिछले साल नवंबर में हुए मुंबई हमलों का उल्लेख करते हुए उन्होंने कहा कि प्राथमिक कार्य देश को आतंकवादियों और कट्टरपंथियों से बचाना है. उन्होंने कहा, "मुंबई में निर्ममतापूर्वक किया गया हमला भारत के आत्मविश्वास को तोड़ने के लिए एक संगठित और सुनियोजित कार्रवाई थी. इससे पूरे देश में रोष उत्पन्न हुआ. लेकिन आतंकवादियों की आशा के विपरीत इस घटना से भारतवासियों ने अपनी एकता और मज़बूती से प्रदर्शित की." कार्रवाई राष्ट्रपति ने अपने संबोधन में कहा कि सरकार ने आतंकवादी ख़तरों से निपटने के लिए एक एजेंसी बनाई है और क़ानूनी बदलाव भी किए हैं. इस ख़तरे से निपटने के लिए सभी एजेंसियों को सुदृढ़, समन्वित और संगठित नज़रिया अपनाना ज़रूरी है. उन्होंने अपने संबोधन में महिलाओं और युवाओं का विशेष रूप से उल्लेख किया और कहा कि युवा आने वाले कल की उम्मीद हैं और राष्ट्र की एक अमूल्य संपत्ति हैं. उन्होंने युवाओं से आह्वान किया कि वे उपलब्ध अवसरों का पूरा लाभ उठाए. महिलाओं का ज़िक्र करते हुए उन्होंने कहा, "भारत की पहली महिला राष्ट्रपति होने के नाते अपने देश की महिलाओं के प्रति मेरी भावनाएँ स्वाभाविक रूप से जुड़ी हुई हैं. मैं उनकी कठिनाइयों से परिचित हूँ. उनका सशक्तिकरण ज़रूरी है." राष्ट्रपति ने कहा कि यह कार्य उन्हें शिक्षा और आर्थिक सहयोग देकर किया जा सकता है.

Summary:

राष्ट्रपति प्रतिभा पाटिल ने कहा है कि देश को आतंकवादियों और कट्टरपंथियों से बचाना प्राथमिक कार्य है.


Prompt:
Summarize the following text in Hindi.

Text:
अब से कई बरस पहले साहिर लुधियानवी ने कुछ इन शब्दों में ताजमहल को प्रेम का नहीं बल्कि एक बादशाह की दौलत का प्रतीक बना डाला था. हालाँकि ताजमहल सदियों से मोहब्बत करने वालों के लिए एक ऐसा तीर्थस्थल रहा है जहाँ जा कर उन्हें प्रेम के नए मायने समझ में आ जाते हैं. बल्कि शकील बदायूँनी के शब्दों में कहें तो- 'इक शहंशाह ने बनवा के हसीं ताजमहलसारी दुनिया को मोहब्बत की निशानी दी है' और अब से बीस बरस पहले जब यह ऐलान हुआ कि ताजमहल अब जनता के लिए अब सिर्फ़ दिन में ही खुलेगा और रात में नहीं तो लोगों को भारी मायूसी हुई. चाँदनी रात में ताज की छटा देखते ही बनती थी और उस वक़्त प्रेमी युगल का एक हुजूम ताज परिसर में मौजूद रहता था. सरकार का कहना था कि उसने यह फ़ैसला ताज को चरमपंथियों के ख़ौफ़ से बचाने के लिए किया है. लेकिन अब आशा की एक किरण जागी है क्योंकि उत्तर प्रदेश सरकार ताज को फिर रातों में खुला रखने पर विचार कर रही है. वरिष्ठ पर्यटन अधिकारी आलोक सिन्हा कहते हैं, "हमारा प्रस्ताव है कि ताजमहल को पाँच रातों में खुला रखा जाए. एक पूर्णिमा की रात और दो रातें उससे पहले और बाद". रोज़ रात को ताज को खुला रखने का इरादा नहीं है क्योंकि उसके लिए बड़ी-बड़ी फ़्लड लाइट का इंतज़ाम करना पड़ेगा. आलोक सिन्हा का कहना है कि ये क़दम इसलिए नहीं उठाया जा सकता क्योंकि कृत्रिम बिजली इस अनमोल और यादगार स्मारक को नुक़सान पहुँचा सकती है. मुग़ल सम्राट शाहजहाँ ने ताजमहल अपनी पत्नी मुमताज़ महल की याद में बनाया था और लोगों का मानना है कि यह उनके प्रेम की निशानी है. इसका निर्माण 1631 में शुरू हुआ और बीस हज़ार लोगों की मेहनत से यह 1653 में बन कर तैयार हुआ था.

Summary:

'इक शंहशाह ने दौलत का सहारा ले कर,हम ग़रीबों की मोहब्बत का उड़ाया है मज़ाक़,मेरे महबूब कहीं और मिला कर मुझसे'


Prompt:
Summarize the following text in Hindi.

Text:
उत्तर कोरिया की लंबी दूरी तक मार करने वाली मिसाइल इन प्रतिबंधों को उत्तर कोरिया के परमाणु हथियार कार्यक्रम को रोकने का एक और प्रयास बताया जा रहा है. अमरीकी राष्ट्रपति डोनल्ड ट्रंप ने इसे उत्तर कोरिया के ख़िलाफ़ अब तक के सबसे कड़े प्रतिबंध कहा है. क्या उत्तर और दक्षिण कोरिया की दुश्मनी ख़त्म हो गई है? किम जोंग उन का ये है 'सीक्रेट हथियार'! इस बार जहाज़ और नौवहन परिवहन संबंधी 50 से अधिक कंपनियों को इन प्रतिबंधों का निशाना बनाया गया है. इनमें से 16 कंपनियां उत्तर कोरिया जबकि पांच हांगकांग, दो चीन, दो ताइवान और एक-एक पनामा तथा सिंगापुर में रजिस्टर कंपनियां हैं. उत्तर कोरिया पर उसके परमाणु कार्यक्रम और मिसाइल परीक्षणों की वजह से अमरीका समेत कई अंतरराष्ट्रीय प्रतिबंध पहले से लगे हुए हैं. इसके बावजूद उत्तर कोरिया परमाणु हथियारों और अमरीका तक मार करने में सक्षम बैलिस्टिक मिसाइलों का परीक्षण पिछले साल तक करता रहा है. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

अमरीका ने उत्तर कोरिया की शिपिंग इंडस्ट्री के ख़िलाफ़ नए प्रतिबंधों की घोषणा की है.


Prompt:
Summarize the following text in Hindi.

Text:
भारतीय मूल के अमरीकी जिंदल ने बुधवार को न्यू आरलिएंस में रिपब्लिकन पार्टी की तरफ से राष्ट्रपति पद की उम्मीदवारी पाने के लिए मैदान में उतरने का एलान किया. रिपब्लिकन बॉबी जिंदल ने कहा, "मैं वॉशिंगटन में मुख्यालय से आज्ञा लिए बगैर राष्ट्रपति पद की उम्मीदवारी के लिए चुनाव लड़ रहा हूं." पहली बार किसी भारतीय मूल के अमरीकी ने राष्ट्रपति पद की उम्मीदवारी के लिए चुनाव मैदान में औपचारिक तौर पर गंभीरता से लड़ने की घोषणा की है. अगले साल नवंबर में होने वाले राष्ट्रपति पद के चुनाव के लिए अब तक रिपब्लिकन पार्टी की तरफ़ से 13 प्रत्याशी मैदान में आ चुके हैं. समाप्त अमरीकी में दो मुख्य पार्टियों डेमोक्रेटिक पार्टी और रिपब्लिकन पार्टी की तरफ़ से आधिकारिक तौर पर उम्मीदवारी पाने की प्रक्रिया ख़ासी लंबी और जटिल है. डेमोक्रेटिक पार्टी की तरफ़ से पूर्व अमरीकी विदेश मंत्री हिलेरी क्लिंटन, तो रिपब्लिकन पार्टी की तरफ़ से पूर्व राष्ट्रपति जॉर्ज बुश के भाई जेब बुश समेत कई नेता अपनी दावेदारी पेश कर चुके हैं. हालत पतली जिंदल का कहना है कि अगर वह राष्ट्रपति बने तो वह स्वास्थ्य, रक्षा और शिक्षा जैसे मुद्दों पर नीतियों में बदलाव लाएंगे. लेकिन बॉबी जिंदल के लिए राष्ट्रपति पद के लिए चुनाव तो दूर ख़ुद रिपब्लिकन पार्टी का उम्मीदवार चुना जाना भी बहुत ही मुश्किल लग रहा है. एक ताज़ा सर्वेक्षण में बॉबी जिंदल को राष्ट्रपति पद के उम्मीदवार के तौर पर सिर्फ एक प्रतिशत रिपब्लिकन पार्टी के वोटरों का समर्थन मिला. उधर लुइज़ियाना के गवर्नर की हैसियत से भी उनका समर्थन घट रहा है. बॉबी जिंदल ने दो बार अमरीकी संसद की प्रतिनिधि सभा का चुनाव भी जीता. बॉबी जिंदल वर्ष 2008 में लुइज़ियाना राज्य के गवर्नर चुने गए थे और 2010 में एक जनमत संग्रह मे जिंदल अमरीका के गवर्नरों में से सबसे लोकप्रिय गवर्नर भी चुने गए थे. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

अमरीकी राज्य लुइज़ियाना के गवर्नर बॉबी जिंदल ने राष्ट्रपति चुनाव के लिए अपनी दावेदारी पेश की है.


Prompt:
Summarize the following text in Hindi.

Text:
अंतरराष्ट्रीय क्रिकेट के व्यस्त कार्यक्रम कारण धोनी लगभग साढे़ तीन महीने बाद अपने शहर रांची पहुँचे. टीशर्ट और जींस पहले धोनी झारखंड की राजधानी रांची के बिरसा मुंडा हवाई अड्डे पर उतरे. उन्होंने वहाँ मौजूद पत्रकारों से कोई औपचारिक बातचीत नहीं की. पत्रकारों के सवालों के जवाब में उन्होंने केवल इतना कहा,'' मैं थक गया हूँ. आराम करना चाहता हूं और मैं आपसे बाद में बातचीत करूंगा.'' ग़ौरतलब है कि धोनी ने थकान के कारण श्रीलंका में 23 जुलाई से शुरू हो रहे तीन टेस्ट मैचों की सिरीज़ के लिए टीम से अपना नाम वापस ले लिया था. उन्होंने चयनकर्ताओं से टेस्ट सिरीज़ में खुद को नहीं चुनने का आग्रह किया था. इस पर बीसीसीआई के सचिव निरंजन शाह का कहना था कि सिरीज़ में न खेलने के धोनी के फ़ैसले का हम समर्थन करते हैं. हालांकि धोनी पाँच मैचों की वनडे सिरीज़ के लिए उपलब्ध रहेंगे. धोनी पिछले कुछ महीनों से लगातार क्रिकेट खेल रहे हैं. साल के शुरू में ऑस्ट्रेलियाई दौरा, आईपीएल प्रतियोगिता, बांग्लादेश में किटप्लाई कप और उसके बाद एशिया कप में वो खेले थे.

Summary:

वनडे क्रिकेट टीम के कप्तान महेंद्र सिंह धोनी ने कहा कि वो काफ़ी थक गए हैं और अपने परिवार के साथ आराम करके अपनी थकान मिटाना चाहते हैं.


Prompt:
Summarize the following text in Hindi.

Text:
अपने कोच के साथ खड़े सभी बच्चे चियंग राय स्थित टैम लूंग गुफा में चलाए गए तलाशी अभियान की जानकारी देते हुए एक अधिकारी ने बताया कि 'सभी लोग सुरक्षित हैं, लेकिन गुफा में पानी का स्तर बढ़ रहा है और कीचड़ की वजह से उन तक पहुंच मुश्किल बनी हुई है.' गुफ़ा में फंसे बच्चे कैसे बचेंगे? बचावकार्य में लगी थाईलैंड की सेना का कहना है कि गुफा से बाहर निकलने के लिए इन बच्चों को तैराकी सीखनी होगी या फिर उन्हें बाढ़ के पानी के उतर जाने तक इंतज़ार करना होगा जिसमें महीनों भी लग सकते हैं. लगातार बढ़ता जलस्तर बचावकार्य में लगे कर्मचारियों के लिए चुनौती बना हुआ है. बचावकर्मी बच्चों के लिए खाने और दवाओं की व्यवस्था कर रहे हैं. सेना के अनुसार बच्चों के लिए ऐसा खाना जुटाया जा रहा है जो कम से कम चार महीने तक चल सके. टैम लूंग गुफा बाढ़ के समय हमेशा पानी से भर जाती है और बाढ़ का पानी सितंबर या अक्टूबर के महीने तक रहता है. गुफा में भरे पानी को पंप के ज़रिए बाहर निकालने की कोशिशें भी की जा रही हैं, लेकिन इसमें अधिक सफलता नहीं मिल रही है. गुफा में फंसे बच्चों को सोमवार को तलाश लिया गया था. उनके पास जब ब्रितानी गोताखोर पहुंचे तो उन्होंने शुक्रिया अदा करने के बाद सबसे पहले यही पूछा कि 'हम बाहर कब निकलेंगे'. गोताखोरों ने उन्हें बताया कि 'आज नहीं'. फिर उन्होंने पूछा कि 'आज कौन सा दिन है', इस पर गोताखोरों ने कहा 'सोमवार, आप यहां दस दिन से हो, आप बहुत मज़बूत हैं, बहुत मज़बूत'. देश भर में चिंता गोताखोरों के बच्चों के पास पहुंचने का वीडियो थाईलैंड नेवी सील ने जारी किया है. गुफा में लापता हुए 12 लड़कों और उनके कोच को लेकर पूरे देश में चिंता का माहौल था. इन सभी के सुरक्षित होने की ख़बर उनके परिजनों के लिए खुश होने की वजह लेकर आई है. चियंग राय के गवर्नर नारोंग्सक ओसोटानकोर्न ने बताया कि खोजी अभियान में शामिल नौसेना के विशेष दल ने इनकी तलाश की. जब उनके ज़िंदा होने की ख़बर बाहर आई तो गुफा के बाहर मौजूद एक बच्चे की मां ने कहा, "आज का दिन सबसे अच्छा है. मैं कब से अपने बेटे का इंतज़ार कर रही हूं. मुझे लग रहा था कि उसके ज़िंदा होने की संभावना 50 फ़ीसदी ही है. अब मैं बहुत उत्साहित हूं. जब वो बाहर आएगा तो सबसे पहले मैं उसे गले लगाऊंगी. मैं सबका शुक्रिया अदा करना चाहती हूं." बचावकर्मियों के अनुसार गुफा में फंसे बच्चों और उनके कोच ने ज़मीन के भीतर कोई ऐसी जगह तलाश ली थी जिससे वे बाढ़ के पानी की चपेट में आने से बच गए. इस घटना की चर्चा पूरे थाईलैंड में हो रही थी और पूरे देश में इन बच्चों और उनके कोच को बचाने के लिए दुआएं की जा रहीं थीं. खोजी अभियान में मुश्किलें लगातार बढ़ते पानी और कीचड़ के चलते इस खोजी अभियान में बहुत-सी मुश्किलें आ रही थीं. वहां हालात कितने मुश्किल हैं ये बताया बचाव टीम में शामिल बेल्जियम के गोताखोर बेन रेमेनेंट्स ने. बच्चों के मिलने से पहले उन्होंने बीबीसी से कहा, "वो बहुत भीतर हैं और वहां सिर्फ़ तैरकर ही जाया जा सकता है. ये गुफाएं भूलभुलैया जैसी हैं, तापमान 21 डिग्री है और बहुत चिपचिपाहट है. ये छोटी-छोटी सुरंगों की भूलभुलैया है जो कई किलोमीटर तक है. पहले दिन मुझे बहुत निराशा हुई क्योंकि अंधेरे की वजह से हम कुछ देख ही नहीं पा रहे थे." बच्चों को सुरक्षित बाहर निकालने की योजना बनाई जा रही है. पत्रकारों से बात करते हुए चियंग राय के गवर्नर ने बचाव अभियान के अगले चरण के बारे में बताते हुए कहा, "अब हम उनके पास खाना भेजेंगे. लेकिन अभी हम नहीं जानते कि वो खा पाएंगे या नहीं क्योंकि उन्होंने दस दिनों से कुछ नहीं खाया है. हम देखेंगे कि वो खाने को पचा पाएंगे या नहीं. अभी हमें बहुत कुछ करना है. उन्हें बाहर सुरक्षित निकालना है और सामान्य करना है ताकि वो स्कूल जा सकें." इन गुफाओं में बारिश का पानी भर गया है कौन थे ये बच्चे? (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो भी कर सकते हैं.)

Summary:

थाईलैंड की एक गुफा में नौ दिन तक लापता रहे 12 लड़के और उनके फ़ुटबॉल कोच को तलाश लिया गया है. लेकिन अब सबसे बड़ी चुनौती इन बच्चों को गुफा से बाहर निकालने की है.


Prompt:
Summarize the following text in Hindi.

Text:
पहले इन यानों की क्षमता 150 दिन तक काम करने की थी. अमरीकी अंतरिक्ष वैज्ञानिकों ने स्पिरिट और अपॉर्चुनिटी नाम के दो अंतरिक्ष यानों से प्राप्त आँकड़ों के अध्ययन के बाद ये दावा किया है. उन्होंने पाया कि ये दोनों यान उम्मीद से कहीं ज़्यादा अच्छी तरह से काम कर रहे हैं. अब स्पिरिट और अपॉरचुनिटी मंगल पर और लंबे समय तक रहकर अपना परीक्षण जारी रख सकेंगे. ऊर्जा ये यान सूर्य से निकली ऊर्जा से अपनी बैटरियाँ चार्ज करते हैं जिसके लिए इनपर तिकोने सोलर पैनल लगे होते हैं. ये पैनल काफ़ी कारगर साबित हुए हैं. इसके अलावा इन दोनों यानों को उतनी ऊर्जा की ज़रूरत नहीं पड़ी जितना कि पहले सोचा गया था. मंगल का तापमान उम्मीद से कहीं ज़्यादा गर्म निकला. और समय ये ख़बर इसलिए और महत्वपूर्ण है क्योंकि इस बात के पक्के प्रमाण मिले हैं कि मंगल पर ऐसा आर्द्र वातावरण है जो जीवन के लिए ज़रूरी है. नासा के वैज्ञानिक जेक मातिजेविक ने कहा,"ये दोनों यान अब अपने उतरने की जगह से आगे जाकर एक अलग तरह की भौतिक संरचना को देख सकते हैं." उन्होंने बताया कि अब ये अंतरिक्ष यान 240 दिन तक मंगल पर रह सकते हैं मगर मंगल के वातावरण या इन यानों की हालत में कोई बदलाव होने पर ये अवधि बदल सकती है. अपॉरचुनिटी 25 जनवरी को मंगल की सतह पर उतरा था और तब से उसके हीटर में ख़राबी के कारण उसकी ऊर्जा कम होती जा रही है.

Summary:

मंगल ग्रह की जानकारी लेने के लिए भेजे गए अमरीकी अंतरिक्ष यान अब 240 दिन तक काम कर सकेंगे.


Prompt:
Summarize the following text in Hindi.

Text:
बीबीसी हिंदी से एक विशेष बातचीत में कपिल ने कहा कि इन मैचों में उन्हें कोई आपत्ति नहीं है मगर अंत में देश के लिए ऐसी टीम होनी चाहिए जो इन लीग में सबसे अच्छा प्रदर्शन करने वालों से मिलकर बनी हो. ख़ुद एक बेहतरीन ऑलराउंडर कपिल ने कहा कि नामचीन खिलाड़ियों को तो सभी जानते हैं पर वो इंडियन क्रिकेट लीग के ज़रिए ऐसे लोगों को मौक़ा देने का प्रयास कर रहे हैं जो खेलना तो चाहते हैं मगर जिन्हें मौका नहीं मिलता. कपिल देव ने कहा कि वो अगर उन खिलाड़ियों की उम्मीदें पूरी कर पाए तो उन्हें बहुत ख़ुशी हौगी आईसीएल के इस सीज़न में हैदराबाद की टीम को मिली जीत के बाद अब कपिल ने नौ अप्रैल से इंडियन क्रिकेट लीग की ट्वेन्टी 20 सिरीज़ एक नए स्वरुप के साथ शुरू की है. इसमें आईसीएल के भारतीय खिलाड़ियों को मिलाकर इंडिया एलेवन, पाकिस्तान के खिलाड़ियों को मिलाकर पाकिस्तान एलेवन और अन्य खिलाड़ियों को मिलाकर वर्ल्ड एलेवन टीम बनाई गई है. ग्लैमर पहले आईसीएल के दौरान बॉलीवुड सितारों के कार्यक्रम आयोजित होने और अब आईपीएल में बॉलीवुड सितारों के हिस्सा लेने पर कपिल का कहना था, "क्रिकेट अच्छी होनी चाहिए, ठीक है ये ग्लैमर की दुनिया है, उसमें ग्लैमर भी चलता है लेकिन हमें कभी ये नहीं भूलना चाहिए कि क्रिकेट हमारा लक्ष्य है और हमें उसके ऊपर ही ज्यादा ग़ौर करना है." कानपुर में शुरु हुए तीसरे और निर्णायक टेस्ट मैच के बारे में कपिल ने कहा कि जिस तरह की पिच भारतीय खिलाड़ियों को चाहिए थी अब वो भी उन्हें मिल गयी है, इसके बावजूद अगर वो नहीं जीते तो फिर कुछ नहीं कहा जा सकता. कपिल ने कहा, "सबसे ज्यादा ध्यान क्रिकेट पर देना चाहिए न कि हारने के बाद दूसरे बहानों का सहारा लेना चाहिए." 1983 में विश्व कप जीतने वाली टीम के कप्तान कपिल ने इन पच्चीस सालों में क्रिकेट में आए बदलाव के बारे में कहा, "देखिए दुनिया बदल रही है और दुनिया के साथ साथ क्रिकेट बदलेगी तो कौन सी बड़ी बात है, सोच बदल गयी है, कॉरपोरेट जगत आगे आ गया है, लोग पेशेवर हो गए हैं तो अगर क्रिकेट में बदलाव बेहतरी के लिये है तो अच्छा ही है."

Summary:

पूर्व भारतीय क्रिकेट कप्तान कपिल देव ने भारतीय क्रिकेट बोर्ड के इंडियन प्रीमियर लीग या आईपीएल और अपने इंडियन क्रिकेट लीग या आईसीएल की टीमों के बीच मैच कराने की हिमायत की है.


Prompt:
Summarize the following text in Hindi.

Text:
यहाँ उनका एक सुपर स्टार जैसा स्वागत किया गया. ब्रितानी संसद में भाषण देने वाले वो पहले भारतीय प्रधान मंत्री बने. ब्रिटेन की रानी के बकिंघम पैलेस में खाना खाने वाले पहले भारतीय प्रधान मंत्री का सेहरा भी उन्हीं के सर गया. ब्रितानी प्रधान मंत्री डेविड कैमरन की आव भगत ने उनका क़द ऊंचा किया. सही मायने में इतना बढ़िया स्वागत और इतनी ज़बरदस्त गर्मजोशी से कोई भी सपनों की दुनिया में खो सकता है. लेकिन सपनों की दुनिया के बाहर असल ज़िंदगी घर वापसी पर उनका इंतज़ार कर रही है. समाप्त शायद मोदी सोच रहे होंगे कि ये दौरा तुरंत क्यों ख़त्म हो गया. क्योंकि बिहार विधान सभा चुनाव का सुपर स्टार बनने की उनकी कोशिश बुरी तरह नाकाम रही. इसकी जवाबदेही उन्हीं की होगी क्योंकि भारतीय जनता पार्टी ने उन्हीं के नाम पर चुनाव लड़ा था. दूसरी तरफ पार्टी के वरिष्ठ नेताओं की बग़ावत की आवाज़ उनके कानों में अब भी गूँज रही होगी. दिल्ली वापस जाने पर ये आवाज़ तेज़ होने वाली है. वेम्बले स्टेडियम की धूमधाम और चमक-दमक का असर घर जाते ही ख़त्म हो जाएगा. उनके आलोचक एक बार फिर उनसे ये सवाल पूछेंगे कि विदेश की यात्राएं कम करके देश की बढ़ती समस्याओं पर ध्यान क्यों नहीं देते. लोग उनसे कहेंगे कि असहिष्णुता के बढ़ते माहौल के विरुद्ध वेम्बले और मैडिसन स्क्वेयर गार्डन जैसे तेज़ आवाज़ वाले बयान क्यों नहीं देते? लेकिन तीन दिनों की ब्रितानी यात्रा के दौरान भी सब कुछ मोदी के मन के मुताबिक़ नहीं था. डेविड कैमरन के साथ साझा प्रेस कॉन्फेरेंस के दौरान उनसे ब्रिटिश मीडिया ने चुभते हुए सवाल किए. यहाँ तक कि गुजरात दंगों का भी हवाला दिया जो मोदी को बिलकुल पसंद नहीं. इसके बाद जब वो गांधी की प्रतिमा पर फूल चढ़ा रहे थे तो नेपाली, कश्मीरी और पंजाबी समुदाय के लोग उनके ख़िलाफ़ नारे लगा रहे थे. भारत में उनके आलोचक भी उन्हें इज़्ज़त के दायरे में बुरा भला कहते हैं लेकिन यहाँ तो 'मोदी हत्यारा' और 'मोदी आतंकवादी' जैसे नारे लग रहे थे. ज़्यादातर भारतीय मीडिया उनके दूसरे विदेशी दौरों की तरह केवल उनकी धूम धाम और प्रवासी भारतीयों में उनके बढ़ते हुए क़द की बातों पर फोकस कर रही थी लेकिन ब्रिटिश मीडिया उन्हें बख़्शने के मूड में नहीं थी. 'गार्डियन' अख़बार ने अपने एक ताज़ा संपादकीय में कहा है कि मोदी का दौरा ओवर द टॉप या ज़रूरत से अधिक चर्चित था. 'इंडिपेंडेंट' अख़बार ने लिखा कि गुजरात दंगों का ज़िम्मेदार कोई भी हो, ये मारकाट हुई तो उन्हीं के राज में. (वो उस समय एक साल पहले ही गुजरात के मुख्यमंत्री बने थे). कई अख़बारों ने डेविड कैमरन को इस बात के लिए आड़े हाथों लिया कि वो प्रधानमंत्री मोदी की खुशामद पर क्यों उतर आए थे. बुद्धिजीवियों और मानव अधिकार की संस्थाओं ने कहा कि डेविड कैमरन को चाहिए कि नरेंद्र मोदी से वो पूछें कि उनके देश में असहिष्णुता की बढ़ती घटनाएं क्यों हो रही हैं? लेकिन इन में से कोई सड़कों पर मोदी विरोधी प्रदर्शनों में शामिल नहीं हुआ. जहाँ भारतीय मूल के आम लोग और भारतीय मूल के ब्रितानी सांसद मोदी के आने पर जोश में दिखाई दे रहे थे वहीं ब्रिटेन की स्थानीय जनता पर उनके दौरे का कोई ख़ास फ़र्क़ नहीं पड़ा. उनके लिए इसमें केवल जिज्ञासा से अधिक कुछ और नहीं था, लेकिन दोनों नेताओं के बीच गंभीर बातें भी हुईं. असैनिक परमाणु समझौते जैसे समझौतों पर हस्ताक्षर भी किए गए. ब्रिटेन ने भारत में तीन स्मार्ट शहरों के निर्माण का सौदा भी किया और दोनों देशों के बीच 9 अरब पाउंड के व्यापर पर रज़ामंदी भी हुई. दोनों देशों के रिशतों में एक नई जान फूंकने की ज़रूरत थी. इस दौरे से इस रिश्ते में एक नई जान आ सकती है लेकिन यहाँ आलोचक कहते हैं ये उपलब्धियां शोर शराबे के बग़ैर भी हासिल की जा सकती थीं. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

शनिवार को प्रधानमंत्री नरेंद्र मोदी की ब्रिटेन की तीन दिनों की यात्रा समाप्त हुई.


Prompt:
Summarize the following text in Hindi.

Text:
जॉन केली हाल के दिनों में आ रही ख़बरों के अनुसार जॉन केली पर पद से इस्तीफ़ा देने का दबाव बन रहा था. कई मीडिया रिपोर्ट में कहा जा रहा है किकेली और राष्ट्रपति ट्रंप के बीच रिश्ते ख़राब हुए हैं और दोनों के बीच बातचीत लगभग ना के बराबर है. ट्रंप का कहना है कि "आने वाले दो-तीन दिनों" में इस पद के लिए नए नाम की घोषणा की जा सकती है. थल सेना और जल सेना की टीमों के बीच फिलाडेलफिया में होने वाले एक फुटबॉल मैच देखने के लिए निकलने से पहले ट्रंप ने मीडिया के साथ बातचीत में ये घोषणा की है. व्हाइट हाउस चीफ़ ऑफ़ स्टाफ़ नियुक्त किए जाने से पहले जॉन केली होमलैंड सिक्योरिटी विभाग के प्रमुख थे. बीते साल जुलाई में ट्रंप ने उन्हें होमलैंड सिक्योरिटी विभाग के प्रमुख के पद के लिए नामित किया था और फिर बाद में रीन्स प्रीबस की जगह चीफ़ ऑफ़ स्टाफ़ बनाया था. निक आयर्स और जॉन केली बीबीसी के उत्तर अमरीकी संवाददाता एंटनी ज़र्कर कहते हैं कि देखा जाए तो जॉन केली से पहले ट्रंप प्रशासन में तीन चीफ़ ऑफ़ स्टाफ़ और तीन राष्ट्रीय सुरक्षा सलाहकार बदले जा चुके हैं. ट्रंप 20 जनवरी 2017 से सत्ता में आए थे और तभी से उनके प्रशासन से आला अधिकारियों का जाना सुर्खियों में बना हुआ है. इससे पहले रीन्स प्रीबस चीफ़ ऑफ़ स्टाफ़ के पद पर और रिक डियरबॉर्न और केटी वॉल्श डिप्टी चीफ़ ऑफ़ स्टाफ़ के पद पर काम कर चुके हैं. एचआर मैक्मास्टर और माइक फ्लिन राष्ट्रीय सुरक्षा सलाहकार के पद से और डीना पोवेल डिप्टी राष्ट्रीय सुरक्षा सलाहकार के पद से इस्तीफ़ा दे चुके हैं. ट्रंप प्रशासन से जुड़े कुछ चेहरे जिन्होंने पद ये इस्तीफ़ा दिया या फिर जिन्हें पद से हटाया गया : (ऊपर की तरफ बाएं से दाएं) विदेश मंत्री रहे रेक्स टिलरसन, मौजूदा चीफ़ ऑफ़ स्टाफ़ जॉन केली, अटॉर्नी जनरल रहे जेफ़ सेशन्स, राष्ट्रीय सुरक्षा सलाहकार रहे माइक फ्लिन. (नीचे की तरफ बाएं से दाएं) राष्ट्रीय सुरक्षा सलाहकार रहे एच आर मैकमास्टर, अमरीकी पर्यारण सुरक्षा एजेंसी के प्रमुख रहे स्कॉट प्रूइट, अमरीकी स्वास्थ्य मंत्री रहे टॉम प्राइस और संयुक्त राष्ट्र में अमरीका की दूत रही निकी हेली. बीते महीने समाचार एजेंसी रॉयटर्स ने एक स्रोत के हवाले से ख़बर दी थी कि इसके बाद उप राष्ट्रपति माइक पेन्स के चीफ़ ऑफ़ स्टाफ़ के तौर पर काम कर रहे निक आयर्स को इस पद नियुक्त किया जा सकता है. खोजी पत्रकार बॉब वुडवॉर्ड इसी साल खोजी पत्रकार बॉब वुडवॉर्ड की एक किताब आई थी जिसमें दावा किया गया था कि जॉन केली ने ट्रंप को कई बार 'इडियट' कहा है. बाद में केली ने इन दावों को खारिज कर दिया था. किताब के अनुसार केली ने कई बार इस शब्द का इस्तेमाल किया था और ये भी कहा था कि "ट्रंप को कोई भी बात समझा पाना असंभव है." (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो भी कर सकते हैं.)

Summary:

अमरीकी राष्ट्रपति डोनल्ड ट्रंप ने पत्रकारों से कहा है कि व्हाइट हाउस के चीफ़ ऑफ़ स्टाफ़ जॉन केली इस साल के आख़िर तक अपना पद छोड़ देंगे.